ಟೈಲರ್ ಸ್ವಿಫ್ಟ್

**ಟೈಲರ್ ಆಲಿಸನ್ ಸ್ವಿಫ್ಟ್** (ಡಿಸೆಂಬರ್ 13,1989ರಂದು ಜನನ)ಅಮೆರಿಕನ್ ಕಂಟ್ರಿ(ಜನಪದ)ಪಾಪ್ ಹಾಡುಗಾರ್ತಿ-ಗೀತರಚನೆಕಾರ್ತಿ ಮತ್ತು ನಟಿ.

2006ರಲ್ಲಿ ತಮ್ಮ ಚೊಚ್ಚಲ ಸಿಂಗಲ್(ಒಂದೇ ಹಾಡಿನ ತಟ್ಟೆ) "ಟಿಮ್ ಮೆಕ್‍‌ಗ್ರಾ"ನಂತರ  ತನ್ನದೇ ಹೆಸರಿನ ಚೊಚ್ಚಲ ಆಲ್ಬಂ ಬಿಡುಗಡೆ ಮಾಡಿದಳು. ಅದು ಅಮೆರಿಕದ ದ್ವನಿಮುದ್ರಣ ಕೈಗಾರಿಕೆ ಒಕ್ಕೂಟದಿಂದ ಅನೇಕ ಬಾರಿ ಪ್ಲಾಟಿನಂ ಪ್ರಮಾಣಪತ್ರ ಪಡೆದಿದೆ. ನವೆಂಬರ್ 2008ರಲ್ಲಿ, ತನ್ನ ಎರಡನೇ ಆಲ್ಬಂ *ಫಿಯರ್‌ಲೆಸ್*  ಬಿಡುಗಡೆ ಮಾಡಿದಳು. *ಫಿಯರ್‌ಲೆಸ್*  ಮತ್ತು *ಟೈಲರ್ ಸ್ವಿಫ್ಟ್*  ಕ್ರಮವಾಗಿ ಮೂರನೇ ಸ್ಥಾನ ಮತ್ತು ಐದನೇ ಸ್ಥಾನದಲ್ಲಿ 2.1 ಮತ್ತು 1.5 ದಶಲಕ್ಷ ಆಲ್ಬಂಗಳ ಮಾರಾಟದೊಂದಿಗೆ 2008ನೇ ವರ್ಷವನ್ನು ಮುಗಿಸಿತು.  *ಫಿಯರ್‌ಲೆಸ್*  11 ಅನುಕ್ರಮವಿಲ್ಲದ ವಾರಗಳಲ್ಲಿ *ಬಿಲ್‌ಬೋರ್ಡ್* 200ನ ಅಗ್ರಸ್ಥಾನಕ್ಕೇರಿತು. ಯಾವುದೇ ಆಲ್ಬಂ ನಂಬರ್ 1 ಸ್ಥಾನದಲ್ಲಿ ಹೆಚ್ಚು ಕಾಲ ಉಳಿದಿರಲಿಲ್ಲ. ಸ್ವಿಫ್ಟ್ 2009ರಲ್ಲಿ ಬಿಲ್‌ಬೋರ್ಡ್ ನಿಯತಕಾಲಿಕದಿಂದ ವರ್ಷದ ಕಲಾವಿದೆ ಎಂದು ಹೆಸರಿಸಲ್ಪಟ್ಟಳು. *ಫಿಯರ್‌ಲೆಸ್*  2010ರಲ್ಲಿ ವರ್ಷದ ಆಲ್ಬಂಗಾಗಿ ಗ್ರ್ಯಾಮಿ ಪ್ರಶಸ್ತಿಯನ್ನು ಸಂಪಾದಿಸಿತು.

ಅವಳ ಆಲ್ಬಂಗಳು 2008ರಲ್ಲಿ ಒಟ್ಟು ನಾಲ್ಕು ದಶಲಕ್ಷ ಪ್ರತಿಗಳು ಮಾರಾಟವಾಗಿ, ನೀಲ್‌ಸನ್ ಸೌಂಡ್‌ಸ್ಕಾನ್ ಪ್ರಕಾರ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ವರ್ಷದ ಅತ್ಯಧಿಕ ಮಾರಾಟದ ಆಲ್ಪಂಗಳ ಸಂಗೀತಗಾರ್ತಿ ಎನಿಸಿದಳು. *ಫೋರ್ಬ್ಸ್*  ಸ್ವಿಫ್ಟ್‌ಳನ್ನು $18 ದಶಲಕ್ಷ ಗಳಿಕೆಗಳೊಂದಿಗೆ 2009ನೇ ವರ್ಷದ 69ನೇ ಅತ್ಯಂತ ಪ್ರಭಾವಶಾಲಿ ತಾರೆಯೆಂಬ ಸ್ಥಾನವನ್ನು ನೀಡಿತು.  ಜನವರಿ 2010ರಲ್ಲಿ ನೀಲ್‌ಸನ್ ಸೌಂಡ್‌ಸ್ಕಾನ್ ಸ್ವಿಫ್ಟ್ ಅವರನ್ನು ಸಂಗೀತ ಇತಿಹಾಸದಲ್ಲಿ ಅತ್ಯಧಿಕ ಮಾರಾಟವಾಗುವ ಡಿಜಿಟಲ್ ಕಲಾವಿದೆಯೆಂದು ಪಟ್ಟಿ ಮಾಡಿದ್ದು, ಇಲ್ಲಿಯವರೆಗೆ 24.3 ದಶಲಕ್ಷ ಡಿಜಿಟಲ್ ಮುದ್ರಿಕೆಗಳು ಮಾರಾಟವಾಗಿವೆ.

## ಬಾಲ್ಯ ಜೀವನ 
ಸ್ವಿಫ್ಟ್ ಪೆನ್ಸಿಲ್‌ವಾನಿಯದ ವ್ಯೊಮಿಸ್ಸಿಂಗ್ ಪಟ್ಟಣದಲ್ಲಿ ಜನಿಸಿದಳು. ಸ್ವಿಫ್ಟ್ ಷೇರು ದಳ್ಳಾಳಿ ಸ್ಕಾಟ್ ಸ್ವಿಫ್ಟ್,ಅವರ ಪತ್ನಿ ಗೃಹಿಣಿ ಆಂಡ್ರಿಯ ದಂಪತಿಯ ಪುತ್ರಿ. ಅವಳಿಗೆ ಆಸ್ಟಿನ್ ಎಂಬ ಕಿರಿಯ ಸಹೋದರನಿದ್ದ. ಅವಳು ನಾಲ್ಕನೇ ಗ್ರೇಡ್‌ನಲ್ಲಿದ್ದಾಗ,ಮೂರು-ಪುಟಗಳ ಕವಿತೆ "ಮಾನ್‌ಸ್ಟರ್ ಇನ್ ಮೈ ಕ್ಲೋಸೆಟ್" ಶೀರ್ಷಿಕೆಯೊಂದಿಗೆ ರಾಷ್ಟ್ರೀಯ ಕವಿತೆ ಸ್ಪರ್ಧೆಯಲ್ಲಿ ಜಯಗಳಿಸಿದ್ದಳು.

10ನೇ ವಯಸ್ಸಿನಲ್ಲಿ ಸ್ವಿಫ್ಟ್ ತಮ್ಮ ತವರುಪಟ್ಟಣದ ಸುತ್ತಮುತ್ತ ಕರೊಕೆ ಸ್ಪರ್ಧೆಗಳು,ಮೇಳಗಳು,ಉತ್ಸವಗಳಲ್ಲಿ ಗೀತೆರಚನೆ ಮತ್ತು ಹಾಡುಗಾರಿಕೆ ಆರಂಭಿಸಿದಳು. ಒಂದು ಬೇಸಿಗೆಯಲ್ಲಿ, 350 ಪುಟಗಳ ಕಾದಂಬರಿ ಬರೆಯುವುದರಲ್ಲಿ ಆಕೆ ತಲ್ಲೀನಳಾಗಿದ್ದಳು, ಅದು ಪ್ರಕಟವಾಗದೇ ಉಳಿಯಿತು. ಬ್ಲೂಮ್ಸ್‌ಬರ್ಗ್ ಮೇಳದಲ್ಲಿ ಅವರ ಹಾರ್ದಿಕ ಸ್ವಾಗತದ ಪ್ರದರ್ಶನವು ಪ್ರಥಮ ಪ್ರಮುಖ ಪ್ರದರ್ಶನವಾಗಿದೆ.

## ಗೀತರಚನೆ ಆಸಕ್ತಿ 
ಕಂಪ್ಯೂಟರ್ ದುರಸ್ತಿಗಾರನೊಬ್ಬನಿಂದ ಗಿಟಾರ್ ನುಡಿಸುವುದನ್ನು ಸ್ವಿಫ್ಟ್ ಕಲಿಯಲು ಆರಂಭಿಸಿದರು. ಮೂರು ಸ್ವರಗಳನ್ನು ನುಡಿಸುವುದು ಹೇಗೆಂದು ಅವನು ತೋರಿಸಿದ. ಮೂರು ಸ್ವರಗಳನ್ನು ಕಲಿತನಂತರ ಆಕೆ ತನ್ನ ಪ್ರಥಮ ಗೀತೆ "ಲಕ್ಕಿ ಯು" ಬರೆದಳು.  ನಿಯಮಿತವಾಗಿ ಗೀತೆಗಳನ್ನು ಬರೆಯಲಾರಂಭಿಸಿದ ಆಕೆ ಶಾಲೆಯಲ್ಲಿ ಹೊಂದಿಕೊಳ್ಳದಿರುವ ನೋವನ್ನು ನಿವಾರಿಸುವ ಹೊರಮಾರ್ಗವಾಗಿ ಬಳಸಿಕೊಂಡಳು.
ಅವಳ ಬಗ್ಗೆ ಇತರೆ ಮಕ್ಕಳು ಕೆಟ್ಟದಾಗಿ ವರ್ತಿಸುತ್ತಿದ್ದರಿಂದ ಅವರ ಬಗ್ಗೆ ಹಾಡುಗಳನ್ನು ರಚಿಸಿದಳು.

### ಆರಂಭಿಕ ಕಾರ್ಯಗಳು 
ಸ್ವಿಫ್ಟ್ ಮಹತ್ತರ ಸಂಗೀತ ಪ್ರಭಾವ ಶಾನಿಯ ಟ್ವೈನ್. ಅವಳ ಮೇಲೆ ಪ್ರಭಾವಬೀರಿದ ಇತರರೆಂದರೆ ಲಿಯಾನ್ ರೈಮ್ಸ್, ಟಿನಾ ಟರ್ನರ್, ಡಾಲಿ ಪಾರ್ಟನ್ ಮತ್ತು ಅವಳ ಅಜ್ಜಿ. ಅವಳ ಅಜ್ಜಿ ವೃತ್ತಿಪರ ಒಪೇರಾ ಹಾಡುಗಾರ್ತಿಯಾಗಿದ್ದರೂ, ಟೈಲರ್ ಅಭಿರುಚಿ ಕಂಟ್ರಿ(ಜನಪದ) ಸಂಗೀತದತ್ತ ಹೆಚ್ಚಾಗಿ ಹರಿಯಿತು ಮತ್ತು ಬಾಲ್ಯದಲ್ಲೇ ಪೇಟ್ಸಿ ಕ್ಲೈನ್ ಮತ್ತು ಡಾಲಿ ಪಾರ್ಟನ್ ಬಗ್ಗೆ ಪ್ರೀತಿ ಬೆಳೆಸಿಕೊಂಡಳು. "ಎಲ್ಲೆಗಳನ್ನು ವಿಸ್ತರಿಸುವ" ಮೂಲಕ ಎಷ್ಟು ಪರಿಣಾಮ ಬೀರಬಹುದೆಂದು ಪ್ರದರ್ಶಿಸಿದ ಡೆಕ್ಸಿ ಚಿಕ್ಸ್ ಮತ್ತು ಶಾನಿಯ ಟ್ವೇನ್ ಅವಳ ಪ್ರಶಂಸೆಗೆ ಪಾತ್ರರಾಗಿದ್ದರು.

11ರ ವಯಸ್ಸಿನಲ್ಲೇ,ನಾಶ್‌ವಿಲ್ಲೆಗೆ ತನ್ನ ಪ್ರಥಮ ಪ್ರವಾಸ ಕೈಗೊಂಡಳು. ಕರೋಕೆ ಹಾಡುಗಳ ಗಾಯನ ಪ್ರದರ್ಶನ ದ್ವನಿಮುದ್ರಿಕೆ ಟೇಪ್ ವಿತರಿಸುವ ಮೂಲಕ ಧ್ವನಿಮುದ್ರಣ ಒಪ್ಪಂದವನ್ನು ಗಳಿಸುವ ಆಶಯದೊಂದಿಗೆ ಅಲ್ಲಿಗೆ ತೆರಳಿದ್ದಳು. ಪಟ್ಟಣದ ಪ್ರತಿಯೊಂದು ಸಂಗೀತ ಧ್ವನಿಮುದ್ರಣ ಕಂಪೆನಿಗೆ ಅವಳು ತನ್ನ ಪ್ರತಿ ನೀಡಿದಳು  ದ್ವನಿಮುದ್ರಣ ಕಂಪೆನಿಗಳು ಮತ್ತು ಅವಳ ಸಮಾನಸ್ಕಂದರಿಂದ ತಿರಸ್ಕೃತರಾದಳು.

ಸ್ವಿಫ್ಟ್ ಪೆನ್ಸಿಲ್‌ವಾನಿಯಕ್ಕೆ ಹಿಂತಿರುಗಿದ ನಂತರ,U.S. ಓಪನ್ ಟೆನ್ನಿಸ್‌ ಪಂದ್ಯಾವಳಿಯಲ್ಲಿ ಗಾಯನ ಮಾಡುವಂತೆ ಆಕೆಗೆ ಸೂಚಿಸಲಾಯಿತು. ರಾಷ್ಟ್ರಗೀತೆಯ ಅವಳ ಗಾಯನ ತೀವ್ರ ಗಮನಸೆಳೆಯಿತು. ಸ್ವಿಫ್ಟ್ ಗೀತೆಗಳನ್ನು ಬರೆಯಲು ಮತ್ತು 12-ತಂತಿಯ ಗಿಟಾರ್ ನುಡಿಸುವುದನ್ನು 12ರ ವಯಸ್ಸಿನಲ್ಲೇ ಆರಂಭಿಸಿದಳು. ನಿಯಮಿತವಾಗಿ ನಾಶ್‌ವಿಲ್ಲೆಗೆ ಭೇಟಿ ನೀಡುತ್ತಿದ್ದ ಸ್ವಿಫ್ಟ್ ಸ್ಥಳೀಯ ಗೀತರಚನೆಕಾರರ ಜತೆ ಸೇರಿಕೊಂಡು ಗೀತೆಗಳನ್ನು ಬರೆಯಲಾರಂಭಿಸಿದಳು. ಆಕೆ 14 ವರ್ಷಗಳನ್ನು ತಲುಪುವಷ್ಟರಲ್ಲಿ, ಅವಳ ಕುಟುಂಬ ಹೊರ ನಾಶ್‌ವಿಲ್ಲೆ ಉಪನಗರಕ್ಕೆ ಸ್ಥಳಾಂತರಿಸಲು ನಿರ್ಧರಿಸಿತು.

ಆಕೆ 15ನೇ ವಯಸ್ಸಿನಲ್ಲಿ RCA ರೆಕಾರ್ಡ್ಸ್‌ನ್ನು ತಿರಸ್ಕರಿಸಿದಳು.ಏಕೆಂದರೆ ಕಂಪೆನಿಯು ಅವಳನ್ನು ಬೆಳವಣಿಗೆ ಒಪ್ಪಂದದ ಆಧಾರದ ಮೇಲೆ ಇರಿಸಿಕೊಳ್ಳಲು ಬಯಸಿತ್ತು. ಸ್ವಿಫ್ಟ್ ಬಳಿಕ ನಾಶ್‌ವಿಲ್ಲೆಯ ಗೀತರಚನೆಕಾರರ ಸ್ಥಳವಾದ ಬ್ಲೂಬರ್ಡ್ ಕೆಫೆಯಲ್ಲಿ ಹಾಡಿದಾಗ ಸ್ಕಾಟ್ ಬೋರ್ಚೆಟಾ ಗಮನ ಸೆಳೆಯಿತು. ಅವರು ಅವಳನ್ನು ನೂತನವಾಗಿ ರಚಿತವಾದ ಸಂಗೀತಧ್ವನಿಮುದ್ರಣ ಕಂಪೆನಿ ಬಿಗ್ ಮೆಷನ್ ರೆಕಾರ್ಡ್ಸ್‌ಗೆ ಸಹಿ ಹಾಕಿಸಿಕೊಂಡರು. 14ರ ವಯಸ್ಸಿನಲ್ಲೇ, ಸೋನಿ/ಎಟಿವಿ ಟ್ರೀ ಪ್ರಕಾಶನ ಸಂಸ್ಥೆ ನೇಮಿಸಿಕೊಂಡ ಗೀತರಚನೆಕಾರರಲ್ಲಿ ಅತೀ ಕಿರಿಯ ಸಿಬ್ಬಂದಿ ಎನಿಸಿದಳು.

## ಸಂಗೀತದ ವೃತ್ತಿ ಜೀವನ 
### 2006–2008: *ಟೈಲರ್ ಸ್ವಿಫ್ಟ್* 
thumb|left|ಜೂನ್ 2006ರಲ್ಲಿ ಸ್ವಿಫ್ಟ್ ಕೋವಾ ಮರದ ಗಿಟಾರ್‌ನೊಂದಿಗೆ ಕೆಫೆಯೊಂದರಲ್ಲಿ ಪ್ರದರ್ಶನ ನೀಡುತ್ತಿರುವುದು.
ಸ್ವಿಫ್ಟ್ ತಮ್ಮ ಚೊಚ್ಚಲ ಸಿಂಗಲ್ ಹಾಡು ["[ಟಿಂ ಮೆಕ್‌ಗ್ರಾ"]]ವನ್ನು 2006ರ ಮಧ್ಯಾವಧಿಯಲ್ಲಿ ಬಿಡುಗಡೆ ಮಾಡಿ,*ಬಿಲ್‌ಬೋರ್ಡ್*  ನಿಯತಕಾಲಿಕದ ಭಾವಪೂರ್ಣ ಕಂಟ್ರಿ ಹಾಡುಗಳ ಪಟ್ಟಿಯಲ್ಲಿ 6ನೇ ಸ್ಥಾನ ಪಡೆಯಿತು. ಅವಳದೇ ಹೆಸರಿನ ಚೊಚ್ಚಲ ಆಲ್ಬಂ ಅಕ್ಟೋಬರ್ 24,2006ರಂದು ನಂತರ ಬಿಡುಗಡೆ ಮಾಡಲಾಯಿತು.
 ಆಲ್ಬಂನಲ್ಲಿರುವ ಎಲ್ಲ ಹಾಡುಗಳನ್ನು ಸ್ವಿಫ್ಟ್ ಸ್ವತಃ ಅಥವಾ ಸಹ-ಬರವಣಿಗೆಯಲ್ಲಿ ರಚಿಸಿದ್ದಳು. ಅವು *ಬಿಲ್‌ಬೋರ್ಡ್* 200ರಲ್ಲಿ ಚೊಚ್ಚಲ ಪ್ರವೇಶದಲ್ಲೇ 19ನೇ ಸ್ಥಾನ ಪಡೆಯಿತು ಮತ್ತು ಪ್ರಥಮ ವಾರದಲ್ಲೇ 39,000 ಪ್ರತಿಗಳು ಮಾರಾಟವಾದವು. ಬಿಲ್‌ಬೋರ್ಡ್ ಉನ್ನತ ಕಂಟ್ರಿ ಆಲ್ಬಂಗಳಲ್ಲಿ ನಂತರ ಅದು ಒಂದನೇ ಸ್ಥಾನಕ್ಕೆ ಏರಿತು ಮತ್ತು *ಬಿಲ್‌ಬೋರ್ಡ್*  200ರಲ್ಲಿ ಐದನೇ ಸ್ಥಾನಕ್ಕೇರಿತು. ಎಂಟು ಅನುಕ್ರಮ ವಾರಗಳವರೆಗೆ ಅಗ್ರ ಕಂಟ್ರಿ ಆಲ್ಬಂಗಳ ಪಟ್ಟಿಗಳಲ್ಲಿ ಅಗ್ರಸ್ಥಾನದಲ್ಲಿ ಉಳಿಯಿತು   ಮತ್ತು 91 ವಾರಗಳ ಪೈಕಿ 24 ವಾರಗಳು ಅಗ್ರಸ್ಥಾನದಲ್ಲಿ ಉಳಿಯಿತು. ಈ ದಶಕದಲ್ಲಿ 20ವಾರಗಳವರೆಗೆ ಅಥವಾ ಅದಕ್ಕಿಂತ ಹೆಚ್ಚು ಅಗ್ರ ಶ್ರೇಯಾಂಕದ ಮಾರಾಟ ಸ್ಥಾನ ಸಾಧಿಸಿದ ಬೇರೆ ಕಂಟ್ರಿ ಕಲಾವಿದರೆಂದರೆ
ಡಿಕ್ಸಿ ಚಿಕ್ಸ್ ಮತ್ತು ಕ್ಯಾರಿ ಅಂಡರ್‌ವುಡ್. ನವೆಂಬರ್ 2008ರಲ್ಲಿ, ಟೈಲರ್ ಸ್ವಿಫ್ಟ್ ಮೂರು ದಶಲಕ್ಷಕ್ಕಿಂತ ಹೆಚ್ಚು ಪ್ರತಿಗಳನ್ನು ಮತ್ತು 7.5 ದಶಲಕ್ಷ ಸಿಂಗಲ್ ಡೌನ್‌ಲೋಡ್‌ಗಳನ್ನು ಮಾರಾಟ ಮಾಡಿದ್ದಳು.

ಮೈಸ್ಪೇಸ್‌ನಲ್ಲಿ ಸಂಗೀತ ಆಲಿಸಲು 200 ದಶಲಕ್ಷ ಭೇಟಿಗಳ ಗಡಿಯನ್ನು ಸ್ವಿಫ್ಟ್ ದಾಟಿಹೋಗಿದ್ದಳು. ಸಂಗೀತದ ಎಲ್ಲ ಪ್ರಕಾರಗಳಿಗೆ ಮೈಸ್ಪೇಸ್‌ಗೆ ಭೇಟಿ ನೀಡಿದ ವೀಕ್ಷಕರ ಸಂಖ್ಯೆಯಲ್ಲಿ ಟಾಪ್ 10 ಸ್ಥಾನವನ್ನು ಅವಳು ಪ್ರಸಕ್ತ ಪಡೆದಿದ್ದಾಳೆ ಮತ್ತು ಮೈಸ್ಪೇಸ್‌ನ ಪ್ರಸಕ್ತ ಉನ್ನತದರ್ಜೆಯ ಕಂಟ್ರಿ ಕಲಾವಿದೆಯಾಗಿದ್ದಾಳೆ. ಮೈಸ್ಪೇಸ್‌ನಲ್ಲಿ 2008ರಲ್ಲಿ ಅತೀ ಹೆಚ್ಚು ಶೋಧಿಸಿದ ಸಂಗೀತ ಕಲಾವಿದೆ ಸ್ವಿಫ್ಟ್. GACಯ ಅಭಿಮಾನಿಗಳು ಮತ ಹಾಕಿದ ವಾರದ ಅಗ್ರ 20 ಸಂಗೀತ ಕ್ಷಣಗಣನೆ ಪ್ರದರ್ಶನದಲ್ಲಿ  "ಟಿಮ್ ಮೆಕ್‌ಗ್ರಾ" ಸಂಗೀತ ವಿಡಿಯೊ 20 ಅನುಕ್ರಮ ವಾರಗಳಲ್ಲಿ ಕಾಣಿಸಿಕೊಳ್ಳುವ ಮೂಲಕ ದಾಖಲೆ ನಿರ್ಮಿಸಿತು ಮತ್ತು CMTಯ ವಿಡಿಯೋ ಪಟ್ಟಿಗಳಲ್ಲಿ ಒಂದನೇ ನಂಬರ್ ಸ್ಥಾನ ಗಳಿಸಿತು. CMT ಸಂಗೀತ ಪ್ರಶಸ್ತಿಗಳು, 2007ರಲ್ಲಿ ವರ್ಷದ ಜನಪ್ರಿಯ ವಿಡಿಯೊ ಪ್ರಶಸ್ತಿಯನ್ನು ಈ ವಿಡಿಯೊ ಸ್ವಿಫ್ಟ್‌ಗೆ ಗೆದ್ದುಕೊಟ್ಟಿತು.
   
ಕಂಟ್ರಿ ಸಂಗೀತ ಪ್ರಪಂಚದಲ್ಲಿ ಅವಳ ಗುರಿಯು GAC ಶಾರ್ಟ್ ಕಟ್ಸ್"ನ ವಿಷಯವಾಗಿತ್ತು. ಇದೊಂದು ಆಂಶಿಕ ಸಾಕ್ಷ್ಯಚಿತ್ರ,ಆಂಶಿಕ ಸಂಗೀತ-ವಿಡಿಯೊ ಸರಣಿಯಾಗಿದ್ದು ಕಂಟ್ರಿ ಸಂಗೀತ ಚಾನೆಲ್‌ನಲ್ಲಿ 2006ರ ಬೇಸಿಗೆಯಿಂದ ಪ್ರಸಾರವಾಗುತ್ತಿದೆ.
 ಮೇ 15, 2007ರಲ್ಲಿ ಸ್ವಿಫ್ಟ್ ಕಂಟ್ರಿ ಸಂಗೀತ ಪ್ರಶಸ್ತಿಗಳ ಅಕಾಡೆಮಿಯಲ್ಲಿ "ಟಿಮ್ ಮೆಕ್‌ಗ್ರಾ" ಪ್ರದರ್ಶನ ನೀಡಿದಳು. ಟಿಮ್ ಮೆಕ್‌ಗ್ರಾ ಕುರಿತು ಅವಳು ಗೀತೆಯನ್ನು ಪ್ರೇಕ್ಷಕರಿಗೆ ಹಾಡಿ,ಅವನಿಗೆ ಪ್ರಥಮ ಬಾರಿಗೆ ತನ್ನನ್ನು ಪರಿಚಯಿಸಿಕೊಂಡಳು. ಟಿಮ್ ಮೆಕ್‌ಗ್ರಾ ಮತ್ತು ಫೇತ್ ಹಿಲ್ ಅವರ ಸೌಲ್‌2ಸೌಲ್2007 ಪ್ರವಾಸದಲ್ಲಿ ಸ್ವಿಫ್ಟ್ ಆರಂಭದ ಪ್ರದರ್ಶನ ನೀಡಿದಳು. ಹಿಂದೆ ಸಹ ಅವಳು ಜಾರ್ಜ್ ಸ್ಟ್ರೈಟ್, ಬ್ರಾಡ್ ಪೈಸ್ಲಿ ಮತ್ತು ಮತ್ತು ರಸ್ಕಾಲ್ ಫ್ಲಾಟ್ಸ್ ಅವರಿಗೆ ಆರಂಭಿಕ ಪ್ರದರ್ಶನ ನೀಡಿದ್ದಳು.

ಆಗಸ್ಟ್ 21,2007ರಂದು ಸ್ವಿಫ್ಟ್ *ಅಮೆರಿಕ ಗಾಟ್ ಟ್ಯಾಲೆಂಟ್‌* ನ ಸೀಸನ್ ಸಮಾರೋಪ ಭಾಗದಲ್ಲಿ ನೇರ ಪ್ರದರ್ಶನವನ್ನು ನೀಡಿದಳು. *ಟೈಲರ್ ಸ್ವಿಫ್ಟ್ * ಆಲ್ಬಂನಿಂದ ಎರಡನೇ ಸಿಂಗಲ್ "ಟಿಯರ್‌ಡ್ರಾಪ್ಸ್ ಆನ್ ಮೈ ಗಿಟಾರ್" ಫೆಬ್ರವರಿ 24,2007ರಂದು ಬಿಡುಗಡೆಯಾಯಿತು. 2007 ಮಧ್ಯಾವಧಿಯಲ್ಲಿ ಗೀತೆಯು ಅಗ್ರ ಸ್ಥಾನಗಳನ್ನು ಮುಟ್ಟಿತು,#2ರ ಅಗ್ರ ಸ್ಥಾನವನ್ನು ''*ಬಿಲ್‌ಬೋರ್ಡ್‌* ‌ನ **ಹಾಟ್ ಕಂಟ್ರಿ ಸಾಂಗ್ಸ್ ಪಟ್ಟಿಯಲ್ಲಿ ಮತ್ತು #33** ನ್ನು*  *'**ಬಿಲ್‌ಬೋರ್ಡ್**  *ಹಾಟ್ 100* ** ನಲ್ಲಿ  ಮುಟ್ಟಿತು.***ಹಾಟ್ 100 ಮತ್ತು ಪಾಪ್ 100ಗೆ ಗೀತೆಯನ್ನು ಪಾಪ್ ಪುನರ್‌ಮಿಶ್ರಣದೊಂದಿಗೆ 2007ರ ಕೊನೆಯಲ್ಲಿ ಮರುಬಿಡುಗಡೆ ಮಾಡಲಾಯಿತು. ಅದು ಟಿಯರ್‌ಡ್ರಾಪ್ಸ್ ಆನ್ ಮೈ ಗಿಟಾರ್‌ನ್ನು ಹಾಟ್ 100ನಲ್ಲಿ #13ಕ್ಕೆ ಮತ್ತು ಪಾಪ್ 100ನಲ್ಲಿ #11 ಸ್ಥಾನದಲ್ಲಿ ನಿಲ್ಲಿಸಿತು. * ** ***ಅಕ್ಟೋಬರ್ 2007ರಲ್ಲಿ, ಸ್ವಿಫ್ಟ್ ಗೀತರಚನೆಗೆ ನಾಶ್‌ವಿಲ್ಲೆ ಗೀತರಚನೆಕಾರರ ಒಕ್ಕೂಟ ಅಂತಾರಾಷ್ಟ್ರೀಯವು ಗಿತರಚನೆಕಾರ್ತಿ/ಕಲಾವಿದೆ ವರ್ಷದ ಪ್ರಶಸ್ತಿಯೊಂದಿಗೆ ಗೌರವಿಸಿತು.ಈ ಪ್ರಶಸ್ತಿಯನ್ನು ಗೆದ್ದ ಅತೀ ಕಿರಿಯ ಕಲಾವಿದಳೆಂಬ ಹಿರಿಮೆಗೆ ಅವಳು ಪಾತ್ರಳಾದಳು.* **

ನವೆಂಬರ್ 7, 2007ರಂದು ಸ್ವಿಫ್ಟ್ 2007ರ CMA ಹಾರಿಜಾನ್ ಪ್ರಶಸ್ತಿಯನ್ನು ಗೆದ್ದಳು ಮತ್ತು  ತಮ್ಮ ಆಲ್ಬಂನ ಮೂರನೇ ಸಿಂಗಲ್ "ಅವರ್ ಸಾಂಗ್"ಹಾಡನ್ನು ಪ್ರದರ್ಶಿಸಿದಳು. ಡಿಸೆಂಬರ್ 22, 2007ರಂದು ಅದು ಅವಳ ಪ್ರಥಮ #1 ಹಾಡಾಯಿತು ಮತ್ತು #6ನೇ ಸ್ಥಾನದಿಂದ ಮೇಲೆ ಜಿಗಿಯಿತು.
 ಇದು ಜನವರಿ 1998ರಿಂದೀಚೆಗೆ ನಂಬರ್ ಒಂದು ಸ್ಥಾನಕ್ಕೆ ದಾಪುಗಾಲಾಗಿದ್ದು,ಟಿಮ್ ಮೆಕ್‌ಗ್ರಾನ ಜಸ್ಟ್ ಟು ಸಿ ಯು ಸ್ಮೈಲ್ ಕೂಡ #6 ರಿಂದ #1 ಸ್ಥಾನಕ್ಕೆ ಜಿಗಿಯಿತು. "ಅವರ್ ಸಾಂಗ್" ಕಂಟ್ರಿ ಪಟ್ಟಿಗಳಲ್ಲಿ 6 ವಾರಗಳವರೆಗೆ #1 ಸ್ಥಾನದಲ್ಲಿ ಉಳಿಯಿತು ಮತ್ತು ಬಿಲ್‌ಬೋರ್ಡ್ ಹಾಟ್ 100ನಲ್ಲಿ #16 ಮತ್ತು ಬಿಲ್‌ಬೋರ್ಡ್ ಪಾಪ್ 100ನಲ್ಲಿ #24 ರಲ್ಲಿ ಉಳಿಯಿತು. ಸ್ವಿಫ್ಟ್ ರಜಾದಿನದ ಆಲ್ಬಂ ಕೂಡ ಧ್ವನಿಮುದ್ರಿಸಿದಳು.**'  ಅದು ಅಕ್ಟೋಬರ್ 16,2007ರಲ್ಲಿ ಬಿಡುಗಡೆಯಾಗಿದ್ದು,ವಿಶೇಷವಾಗಿ ಟಾರ್ಗೆಟ್ ಸ್ಟೋರ್‌ಗಳಲ್ಲಿ ಲಭ್ಯವಿದೆ. ಅವಳ ಸ್ವಯಂ ಹೆಸರಿನ ಚೊಚ್ಚಲ ಆಲ್ಬಂನಷ್ಟು ಯಶಸ್ವಿಯಾಗದ ಆಲ್ಬಂ, "ಲಾಸ್ಟ್ ಕ್ರಿಸ್‌ಮಸ್"‌ನಂತ ರಜಾದಿನದ ಶ್ರೇಷ್ಠ ಗೀತೆಗಳು ಮತ್ತು ಸ್ವಿಫ್ಟ್ ಬರೆದ ಮೂಲ ಗೀತೆಗಳು ಸೇರಿವೆ. ಸ್ವಿಫ್ಟ್ ಅತ್ಯುತ್ತಮ ಹೊಸ ಕಲಾವಿದೆ ವರ್ಗದಲ್ಲಿ 2008ರ ಗ್ರ್ಯಾಮಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿದ್ದಳು. ಆದರೆ ಆಮಿ ವೈನ್‌ಹೌಸ್‌ಗೆ ಅವಳು ಸೋತಳು.   ಸ್ವಿಫ್ಟ್ ಅವರ ಯಶಸ್ವಿ ಸಿಂಗಲ್ "ಪಿಕ್ಚರ್ ಟು ಬರ್ನ್" ಅವರ ಚೊಚ್ಚಲ ಆಲ್ಬಂನ ನಾಲ್ಕನೇ ಸಿಂಗಲ್. ಈ ಗೀತೆ 2008ರ ಪೂರ್ವದಲ್ಲೇ ಪ್ರವೇಶಪಡೆದು ಬಿಲ್‌ಬೋರ್ಡ್ ಕಂಟ್ರಿ ಪಟ್ಟಿಯಲ್ಲಿ 2008ರ ವಸಂತದಲ್ಲಿ #3ಕ್ಕೆ ಮೇಲೇರಿತು.

right|upright|thumb|ಸ್ವಿಫ್ಟ್ ಯಾಹೂ HQನಲ್ಲಿ 2007 ಪ್ರದರ್ಶನ ನೀಡುತ್ತಿರುವುದು.
ಬಿಗ್ ಮೆಷನ್ ರೆಕಾರ್ಡ್ಸ್ "ಶುಡ್ ವಿ ಹ್ಯಾವ್ ಸೆಡ್ ನೊ" ಗೀತೆಯ ಬಿಡುಗಡೆಯನ್ನು ಸೋಮವಾರ ಮೇ 19ರಂದು ಪ್ರಕಟಿಸಿದರು. ಈ ಹಾಡು ಸ್ವಿಫ್ಟ್ ಚೊಚ್ಚಲ ಆಲ್ಬಂನ ಐದನೇ ಮತ್ತು ಕೊನೆಯ ಸಿಂಗಲ್ ಹಾಡು. ಕಂಟ್ರಿ ಸಂಗೀತದ ಪ್ರಶಸ್ತಿಗಳ 43ನೇ ವಾರ್ಷಿಕ ಅಕಾಡೆಮಿಯಲ್ಲಿ ಅವಳು ಈ ಹಾಡನ್ನು ಹಾಡಿದಳು. ತಲೆ ಮತ್ತು ಕತ್ತನ್ನು ಮುಚ್ಚುವ ಸ್ವೀಟ್‌ಶರ್ಟ್ ಮತ್ತು ಜೀನ್ಸ್ ಧರಿಸಿದ್ದ ಅವಳ ಪ್ರದರ್ಶನ ಆರಂಭವಾದ ತಕ್ಷಣವೇ ಗಿಡ್ಡ, ಕಪ್ಪು ಹಿಂಭಾಗದ ಪಟ್ಟಿಯಿರುವ ಉಡುಪು ಕಾಣಿಸಿಕೊಂಡಿತು. ಹಾಡಿನ ಕೊನೆಯ ನಿಮಿಷದಲ್ಲಿ,ಸಣ್ಣ ಜಲಪಾತದ ದೃಶ್ಯದೊಂದಿಗೆ ಅಂತಿಮ ಸಾಲನ್ನು ಹಾಡಲು ಹಾಡಿನ ಕೊನೆಯ ನಿಮಿಷದಲ್ಲಿ ವೇದಿಕೆಯ ಹಿಂಭಾಗಕ್ಕೆ ತೆರಳಿದಳು.  ವೇದಿಕೆಯ ಮೇಲೆ ನೀರಿನ ದೃಶ್ಯದೊಂದಿಗೆ ಮತ್ತು ಉಡುಪುಗಳ ಬದಲಾವಣೆಯೊಂದಿಗೆ ಈ ಪ್ರದರ್ಶನ ನೀಡಲು 10 ವರ್ಷ ವಯಸ್ಸಿನಲ್ಲೇ ಅವಳು ಬಯಸಿದ್ದಳು.

ಆಗಸ್ಟ್ 23,2008ರ ದಿನಾಂಕದ ಪಟ್ಟಿಯಲ್ಲಿ "ಶುಡ್ ಹ್ಯಾವ್ ಸೆಡ್ ನೊ" ಅವಳ ಎರಡನೇ ನಂಬರ್ ಸಿಂಗಲ್ ಗೀತೆಯಾಯಿತು. ಜೂನ್ 2008ರಂದು ನಾಶ್ವಿಲ್ಲೆಯಲ್ಲಿ ನಡೆದ CMA ಸಂಗೀತ ಉತ್ಸವದಲ್ಲಿ, ಸ್ವಿಫ್ಟ್ ಸುಮಾರು 8 ನೇರ ಗಂಟೆಗಳ ಕಾಲ ಆಟೋಗ್ರಾಫ್‌ಗಳಿಗೆ ಸಹಿ ಹಾಕಿದಳು. 1996ರಲ್ಲಿ ಗಾರ್ಥ್ ಬ್ರೂಕ್ಸ್‌ನ 23-ಗಂಟೆ ಮ್ಯಾರಥಾನ್ ಸಹಿ ಬಿಟ್ಟರೆ ಇದು ಅತೀ ದೀರ್ಘಕಾಲದ ಆಟೋಗ್ರಾಫ್ ಸಹಿ ಕೂಟವಾಗಿತ್ತು. 2008ರ ಬೇಸಿಗೆಯಲ್ಲಿ ಅವಳು ವಾಲ್‌ಮಾರ್ಟ್‌ನಲ್ಲಿ ವಿಶೇಷವಾಗಿ ಮಾರಾಟವಾದ EP *ಬ್ಯುಟಿಫುಲ್ ಐಸ್*  ಬಿಡುಗಡೆ ಮಾಡಿದಳು. ಬಿಡುಗಡೆಯ ಪ್ರಥಮ ವಾರದಲ್ಲೇ, ಆಲ್ಬಂ 45,000 ಪ್ರತಿಗಳು ಮಾರಾಟವಾಗಿದೆ. ಬಿಲ್ ಬೋರ್ಡ್ ಅಗ್ರ ಕಂಟ್ರಿ ಆಲ್ಬಂಗಳಲ್ಲಿ #1ರಲ್ಲಿ ಪ್ರವೇಶ ಪಡೆದು,ಬಿಲ್‌ಬೋರ್ಡ್ 200ರಲ್ಲಿ #9ನೇ ಸ್ಥಾನ ಪಡೆಯಿತು. ಅವರದೇ ಹೆಸರಿನ ಚೊಚ್ಚಲ ಆಲ್ಬಂ ಅದೇ ವಾರದಲ್ಲಿ #2 ಸ್ಥಾನ ಪಡೆದು,ಅಗ್ರ ಕಂಟ್ರಿ ಆಲ್ಬಂಗಳ ಪಟ್ಟಿಯಲ್ಲಿ ಅಗ್ರ 2 ಸ್ಥಾನಗಳನ್ನು ಹೊಂದಿದವರಲ್ಲಿ ಸ್ವಿಫ್ಟ್ ಪ್ರಥಮ ಕಲಾವಿದಳಾಗಿದ್ದಾಳೆ. 1997ರಲ್ಲಿ ಲಿಯಾನ್ ರೈಮ್ಸ್ ಇದೇ ಸಾಧನೆ ಮಾಡಿದ್ದರು. ಸ್ವಿಫ್ಟ್ ಸಾಂಪ್ರದಾಯಿಕ, ಕೋವಾ ಮರದಿಂದ ತಯಾರಿಸಿದ ಟೈಲರ್ ಧ್ವನಿತರಂಗದ ಗಿಟಾರ್ ನುಡಿಸುತ್ತಾಳೆ.

### 2008-2010: *ಫಿಯರ್‌ಲೆಸ್* 
ಸ್ವಿಫ್ಟ್ ಇತ್ತೀಚಿನ ಸ್ಟುಡಿಯೊ ಆಲ್ಬಂ *ಫಿಯರ್‌ಲೆಸ್*  ನವೆಂಬರ್ 11,2008ರಂದು ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಬಿಡುಗಡೆಯಾಯಿತು. ಬಿಲ್‌ಬೋರ್ಡ್ 200 ಆಲ್ಬಂ ಪಟ್ಟಿಯಲ್ಲಿ ಆಲ್ಬಂ #1ರಲ್ಲಿ ಪ್ರವೇಶ ಪಡೆಯಿತು. ಅದರ 592,304 ಆಲ್ಬಂಗಳ ಮಾರಾಟವು 2008ರಲ್ಲಿ ಯಾವುದೇ ಕಂಟ್ರಿ ಕಲಾವಿದೆಯ ಅತ್ಯಧಿಕ ಪ್ರಥಮ ಪ್ರವೇಶವಾಗಿದೆ. ಸಂಗೀತದ ಎಲ್ಲ ಪ್ರಕಾರಗಳಲ್ಲಿ ಮಹಿಳಾ ಕಲಾವಿದೆಯಿಂದ 2008ರ U.S. ವಾರದ ಮಾರಾಟಗಳಲ್ಲಿ ಅತ್ಯಧಿಕ ಆರಂಭವಾಗಿದ್ದು,ಲಿಲ್ ವಾಯ್ನೆ,AC/DCಮತ್ತು ಕೋಲ್ಡ್‌ಪ್ಲೇ ನಂತರ ನಾಲ್ಕನೇ ದೊಡ್ಡ ಮಾರಾಟವಾಗಿದೆ. ಅದರ ಪ್ರಮುಖ ಗೀತೆ "ಲವ್ ಸ್ಟೋರಿ" ಕಂಟ್ರಿು ಮತ್ತು ಪಾಪ್ ಪಟ್ಟಿಗಳೆರಡರಲ್ಲೂ ಜನಪ್ರಿಯತೆ ಗಳಿಸಿತು. ಬಿಡುಗಡೆಯ ಪ್ರಥಮ ವಾರದಲ್ಲೇ, 129,೦೦೦  ಪ್ರತಿಗಳು ಮಾರಾಟವಾದವು. ಇದು ಇತಿಹಾಸದಲ್ಲೇ ಯಾವುದೇ ಕಂಟ್ರಿ ಆಲ್ಬಂಗೆ ಅತ್ಯುತ್ತಮ ಆನ್‌ಲೈನ್ ಆರಂಭವನ್ನು ಒದಗಿಸಿಕೊಟ್ಟಿತು. ನೀಲ್‌ಸೆನ್ ಸೌಂಡ್‌ಸ್ಕಾನ್ 2004ರಲ್ಲಿ ಅದರ ಜಾಡುಹಿಡಿದ ನಂತರ ಡಿಜಿಟಲ್ ಆಲ್ಬಂನಲ್ಲಿ ಸ್ವಿಫ್ಟ್‌ಳಿಗೆ ನಾಲ್ಕನೇ ದೊಡ್ಡ ವಾರವಾಯಿತು. ಅದರ 8ನೇ ವಾರದ ಬಿಡುಗಡೆ ಮೂಲಕ,*ಫಿಯರ್‌ಲೆಸ್*  338,467 ಹಣಪಾವತಿ ಮಾಡುವ ಡೌನ್‌ಲೋಡ್‌ಗಳನ್ನು ಮಾರಾಟ ಮಾಡಿದ್ದು, ಡಿಜಿಟಲ್ ಇತಿಹಾಸದಲ್ಲಿ ಅತ್ಯುತ್ತಮ ಮಾರಾಟದ ಕಂಟ್ರಿ ಆಲ್ಬಂ ಎನಿಸಿದೆ. ಸ್ವಿಫ್ಟ್ ಚೊಚ್ಚಲ ಆಲ್ಬಂ *ಟೈಲರ್ ಸ್ವಿಫ್ಟ್*  ಎರಡನೇ ಸ್ಥಾನ ಗಳಿಸಿ,ಏಪ್ರಿಲ್ 18,2009ರಲ್ಲಿದ್ದಂತೆ 236,046 ಡೌನ್‌ಲೋಡ್‌ಗಳನ್ನು ಮಾರಾಟ ಮಾಡಿತು.

thumb|left|ಸ್ವಿಫ್ಟ್ 2007ರಲ್ಲಿ ನೇರ ಪ್ರದರ್ಶನ ನೀಡುತ್ತಿರುವುದು.
ಅದರ ಚೊಚ್ಚಲ ವಾರದಲ್ಲಿ,ಒಟ್ಟು *ಫಿಯರ್‌ಲೆಸ್*  ಕುರಿತು ಏಳು ಹಾಡುಗಳು ಬಿಲ್‌‍ಬೋರ್ಡ್ ಹಾಟ್ 100ನಲ್ಲಿ ಪಟ್ಟಿಯಾಯಿತು. ಏಕೈಕ ವಾರದಲ್ಲಿ ಮಹಿಳಾ ಕಲಾವಿದೆಯ ಅತ್ಯಧಿಕ ಹಾಡುಗಳಿಂದ ಸ್ವೀಫ್ಟ್ ಹನ್ನಾ ಮೊಂಟಾನಾಗೆ ಸರಿಸಮ ಎನಿಸಿದಳು.
"ವೈಟ್ ಹಾರ್ಸ್" ಪಟ್ಟಿಯಲ್ಲಿ #13ನೇ ಸ್ಥಾನದೊಂದಿಗೆ 2008ರಲ್ಲಿ ಅಗ್ರ 20 ಸ್ಥಾನಗಳಲ್ಲಿ 6ನೇ ಸ್ಥಾನವನ್ನು ಅವಳಿಗೆ ದೊರಕಿಸಿಕೊಟ್ಟಿತು. ಬಿಲ್‌ಬೋರ್ಡ್ ಹಾಟ್ 100 ಇತಿಹಾಸದಲ್ಲಿ ಯಾವುದೇ ಕಲಾವಿದಳಿಗೆ ಕ್ಯಾಲೆಂಡರ್ ವರ್ಷದ ದಾಖಲೆಯೆನಿಸಿದೆ. ಫಿಯರ್‌ಲೆಸ್ 13 ಹಾಡಿನಭಾಗಗಳ ಪೈಕಿ ಹಾಟ್ 100ನಲ್ಲಿ 11 ಹಾಡುಗಳು ಈಗಾಗಲೇ ಸಮಯ ಕಳೆದಿವೆ.

*ಫಿಯರ್‌ಲೆಸ್*  ಎರಡನೇ ಸಿಂಗಲ್ "ವೈಟ್ ಹಾರ್ಸ್" ಡಿಸೆಂಬರ್ 8,2008ರಂದು ಬಿಡುಗಡೆಯಾಯಿತು. ಫೆಬ್ರವರಿ 7,2009ರಂದು ಹಾಡಿನ ಸಂಗೀತದ ವಿಡಿಯೊ CMTಯಲ್ಲಿ ಪ್ರಥಮ ಪ್ರದರ್ಶನ ಕಂಡಿತು. ಬಿಲ್‍‌ಬೋರ್ಡ್ ಹಾಟ್ ಕಂಟ್ರಿ ಸಾಂಗ್ಸ್‌ಗಳಲ್ಲಿ #1 ಸ್ಥಾನ ಅದಕ್ಕೆ ತಪ್ಪಿದರೂ,ಎಪ್ರಿಲ್ 11, 2009ರಲ್ಲಿದ್ದಂತೆ, ಆ ವಾರದಲ್ಲಿ ವೈಟ್ ಹಾರ್ಸ್ USA ಟುಡೆ/ಕಂಟ್ರಿ ಏರ್‌ಚೆಕ್ ವಟ್ಟಿಯಲ್ಲಿ(ಮೀಡಿಯಾಬೇಸ್‌ನಿಂದ ಚಾಲಿತ)#1 ಸ್ಥಾನವನ್ನು ಗಳಿಸಿತು. ಆಲ್ಬಂ ಇನ್ನೊಂದು ಹಾಡು "ಫೊರೆವರ್ & ಆಲ್ವೇಸ್" ಹಾಡುಗಾರ ಜೋಯಿ ಜೊನಾಸ್ ಜತೆ ಸ್ವಿಫ್ಟ್ ಸಂಬಂಧವನ್ನು ಆಧರಿಸಿ ರಚಿಸಲಾಗಿದೆ.

ವರ್ಷಾಂತ್ಯದ ಆಲ್ಬಂ ಪಟ್ಟಿಯ ಅಗ್ರ 10ರಲ್ಲಿ ಎರಡು ಭಿನ್ನ ಆಲ್ಬಂಗಳನ್ನು ನೀಲ್ಸನ್ ಸೌಂಡ್‌ಸ್ಕಾನ್ ಇತಿಹಾಸದಲ್ಲಿ ಹೊಂದಿದ ಪ್ರಥಮ ಕಲಾವಿದೆಯೆನಿಸಿದಳು.

ಸ್ವಿಫ್ಟ್ ಬಿಲ್‌ಬೋರ್ಡ್ ಉನ್ನತ ಕಂಟ್ರಿ ಕಲಾವಿದಳಾಗಿದ್ದು, 2008ರ ಜನಪ್ರಿಯ ಕಂಟ್ರಿ ಗೀತರಚನೆಕಾರ್ತಿ;ಅವಳು ಕಂಟ್ರಿ ಸಂಗೀತದ ಅತ್ಯುತ್ತಮ ಮಾರಾಟದ 2008ರ ಕಲಾವಿದೆ ಕೂಡ ಆಗಿದ್ದಳು. ಎಲ್ಲ ಪ್ರಕಾರಗಳಲ್ಲಿ 2008ರಲ್ಲಿ ನೀಲ್‌ಸನ್ ಸೌಂಡ್‌ಸ್ಕಾನ್ ಕೆನಡಾದ ಅಗ್ರ-10 ಆಲ್ಬಂ ಮಾರಾಟದ ಕಲಾವಿದರ ಪೈಕಿ ಸ್ವಿಫ್ಟ್ 6ನೇ ಸ್ಥಾನ ಪಡೆದಳು.
(0}ಫಿಯರ್‌ಲೆಸ್ ಮತ್ತು *ಟೈಲರ್ ಸ್ವಿಫ್ಟ್*  2008ರ ವರ್ಷಾಂತ್ಯದ ಕೆನಡಾ ಕಂಟ್ರಿ ಆಲ್ಬಂಗಳ ಪಟ್ಟಿಯಲ್ಲಿ #1 ಮತ್ತು  #2 ಸ್ಥಾನಗಳನ್ನು ಪಡೆಯಿತು. ಅಕ್ಟೋಬರ್ 25,2008ರಲ್ಲಿ ಫಿಲಾಡೆಲ್ಫಿಯದ ವಿಶ್ವ ಸರಣಿಗಳ ಮೂರನೇ ಪಂದ್ಯದಲ್ಲಿ ಸ್ಟಾರ್-ಸ್ಪ್ಯಾಂಗಲ್ಡ್ ಬ್ಯಾನರ್ ಹಾಡನ್ನು ಅವಳು ಹಾಡಿದಳು.

ಜನವರಿ 2009ರಲ್ಲಿ, ಸ್ವಿಫ್ಟ್ ತನ್ನ ವ್ಯಾಪಕ ಪ್ರಚಾರ ಪಡೆದ ಪ್ರವಾಸ ಕಾರ್ಯಕ್ರಮವನ್ನು ಪ್ರಕಟಿಸಿದಳು. ಉತ್ತರಅಮೆರಿಕದ 2009ರ ಫಿಯರ್‌ಲೆಸ್ ಪ್ರವಾಸವನ್ನು 6 ತಿಂಗಳ ಅವಧಿಯಲ್ಲಿ USನ 38 ರಾಜ್ಯಗಳು ಮತ್ತು ಪ್ರಾಂತ್ಯಗಳಿಗೆ ಸೇರಿದ 52 ನಗರಗಳಲ್ಲಿ ಪ್ರವಾಸ ಮಾಡುವ ಮೂಲಕ ಕೈಗೊಂಡಳು. ಆರಂಭಿಕ ಪ್ರದರ್ಶನಗಳಲ್ಲಿ ಕಂಟ್ರಿ ಸಂಗೀತದಲ್ಲಿ ಹೊಸ ತಂಡವಾದ ಕೆಲ್ಲಿ ಪಿಕ್ಲರ್ ಮತ್ತು ಗ್ಲೋರಿಯಾನ ಸೇರಿಕೊಂಡಿತ್ತು. ಸ್ವಿಫ್ಟ್ ವಿನ್ಯಾಸಗೊಳಿಸಿದ ರೇಖಾಚಿತ್ರಗಳು, ಸೆಟ್‌ಗಳು ಮತ್ತು ದೃಶ್ಯ ವಸ್ತುಗಳ ರಂಗ ಪ್ರಾತ್ಯಕ್ಷಿಕೆ ಪ್ರವಾಸದ ಲಕ್ಷಣವಾಗಿತ್ತು.ಸ್ವಿಫ್ಟ್ ಗಿಟಾರ್ ಮತ್ತು ಪಿಯಾನೊ ಕೂಡ ನುಡಿಸಿದಳು. ಬಹು ಉಡುಪು ಬದಲಾವಣೆಗಳು ಮತ್ತು ಕಾಲ್ಪನಿಕ ಕಥೆಯ ಕೋಟೆ ಮೂರು-ನಟನೆಯ ಪ್ರದರ್ಶನದ ಕೆಲವು ಅಂಶಗಳಾಗಿತ್ತು.

ಜನವರಿ 10,2009ರಲ್ಲಿ ಅವಳು *ಸಾಟರ್ಡೆ ನೈಟ್ ಲೈವ್‌* ನಲ್ಲಿ ಪ್ರಥಮ ಸಂಗೀತ ಅತಿಥಿ ಕಲಾವಿದೆಯಾಗಿ ಕಾಣಿಸಿಕೊಂಡಳು. 33 ವರ್ಷಗಳ ಅವಧಿಯ ಪ್ರದರ್ಶನದಲ್ಲಿ ಸಂಗೀತದ ಅತಿಥಿ ಕಲಾವಿದೆಯಾಗಿ ಕಾಣಿಸಿಕೊಂಡ ಅತೀ ಕಿರಿಯ ಕಂಟ್ರಿ ಗಾಯಕಿ ಎನಿಸಿದಳು. ಸ್ವಿಫ್ಟ್ ಪ್ರದರ್ಶನವು SNLನ ಅತ್ಯಧಿಕ ಪ್ರೌಢವಯಸ್ಕ 18-49 ದರ್ಜೆ ಸಾಧಿಸಿದೆ ಮತ್ತು ಒಟ್ಟಾರೆ ನವೆಂಬರ್ ಮತದಾನ(2008ರಲ್ಲಿ)ದಿಂದೀಚೆಗೆ ಒಟ್ಟಾರೆ ವೀಕ್ಷಕರ ಮೊತ್ತ ಸಾಧಿಸಿದೆ. ಎಲ್ಲ ಜಾಲಗಳಲ್ಲಿರುವ ಎಲ್ಲ ಪ್ರಸಾರ ಮತ್ತು ಕೇಬಲ್ ಮನರಂಜನೆ ಕಾರ್ಯಕ್ರಮಗಳಲ್ಲಿ ಆ ವಾರದ #7 ದರ್ಜೆ ಪಡೆಯಿತು ಹಾಗೂ 18-49ರಲ್ಲಿ ಕಳೆದ ಋತುವಿನ ತನ್ನ ಎಲ್ಲ ಪ್ರಸಾರಗಳನ್ನು  ಮತ್ತು ಒಟ್ಟು ವೀಕ್ಷಕರ ಸಂಖ್ಯೆಯನ್ನು ಮೀರಿಸಿತು. ಫೆಬ್ರವರಿ 8,2009ರಂದು ಅವಳು 51ನೇ ಗ್ರ್ಯಾಮಿ ಪ್ರಶಸ್ತಿಗಳ ಸಮಾರಂಭದಲ್ಲಿ ಮೈಲಿ ಸೈರಸ್ ಜತೆ "ಫಿಫ್ಟೀನ್" ಹಾಡನ್ನು ಪ್ರದರ್ಶಿಸಿದಳು.

ಫೆಬ್ರವರಿ 8,2009ರಕ್ಕೆ ಕೊನೆಗೊಳ್ಳುವ ವಾರದಲ್ಲಿ ಸ್ವಿಫ್ಟ್ ಜನಪ್ರಿಯ ಗೀತೆ ಲವ್ ಸ್ಟೋರಿ ಇತಿಹಾಸದಲ್ಲಿ ಅತ್ಯಧಿಕ ಶುಲ್ಕದ ಡೌನ್‌ಲೋಡ್‌ನೊಂದಿಗೆ ಕಂಟ್ರಿಗೀತೆಯಾಯಿತು ಮತ್ತು ಮೈನ್‌ಸ್ಟ್ರೀಮ್ ಟಾಪ್ 40 ಪಟ್ಟಿಯಲ್ಲಿ ಮೇಲಿನ ಸ್ಥಾನ ಪಡೆದ ಪ್ರಥಮ ಕಂಟ್ರಿ ಗೀತೆ ಎನಿಸಿತು.
 ತರುವಾಯ ಅವಳು ಈ ಸಾಧನೆಯನ್ನು ಪುನರಾವರ್ತಿಸಿ,ಸೆಪ್ಟೆಂಬರ್ 2009ರಲ್ಲಿ ಮೈನ್‌ಸ್ಟ್ರೀಮ್ ಟಾಪ್ 40 ಪಟ್ಟಿಯಲ್ಲಿ ಯು ಬಿಲಾಂಗ್ ವಿತ್ ಮಿ ಹಾಡಿನೊಂದಿಗೆ ಪುನಃ ನಂಬರ್ ಒಂದು ಸ್ಥಾನವನ್ನು ಮುಟ್ಟಿದಳು. ಪಟ್ಟಿಯ ಇತಿಹಾಸದಲ್ಲಿ,ಅದನ್ನು ಅಗ್ರಸ್ಥಾನಕ್ಕೇರಿದ ಎರಡನೇ ಕಂಟ್ರಿ ಗೀತೆಯನ್ನಾಗಿಸಿದಳು.

thumb|right|ಆಗಸ್ಟ್ 2009ರಲ್ಲಿ ತನ್ನ ಫಿಯರ್‌ಲೆಸ್ ಪ್ರದರ್ಶನದ ಸಂದರ್ಭದಲ್ಲಿ ಸ್ವಿಫ್ಟ್ ಪ್ರದರ್ಶನ ನೀಡುತ್ತಿರುವುದು.

ಸ್ವಿಫ್ಟ್ ಎರಡನೇ ಆಲ್ಬಂ *ಫಿಯರ್‌ಲೆಸ್*  ಬಿಡುಗಡೆಯಾಗುವ ತನಕ ಅವಳು ಚಲನಚಿತ್ರದ ಧ್ವನಿಮುದ್ರಿಕೆಗಾಗಿ ಒಂದು ಹೊಸ ಹಾಡು ಕ್ರೇಜಿಯರ್ ಬಿಡುಗಡೆ ಮಾಡಿದಳು.*Hannah Montana: The Movie*  *ಕಂಟ್ರಿ ಸಂಗೀತ ಪ್ರಶಸ್ತಿಗಳ ಅಕಾಡೆಮಿ* ಯ 44ನೇ ವಾರ್ಷಿಕದಲ್ಲಿ,*ಫಿಯರ್‌ಲೆಸ್*  ನಿರ್ವಾಹಕಿ ಮತ್ತು ನಿರ್ಮಾಪಕಿಯಾಗಿ ವರ್ಷದ ಆಲ್ಬಂ ಗೌರವವನ್ನು ಗಳಿಸಿದಳು.

ವರ್ಷದ ಆಲ್ಬಂ ಪ್ರಶಸ್ತಿ ಗೆದ್ದ ಇತಿಹಾಸದಲ್ಲೇ ಅತೀ ಕಿರಿಯ ಕಲಾವಿದೆಯೆನಿಸಿದಳು. ಅಕಾಡೆಮಿಯ ಕ್ರಿಸ್ಟಲ್ ಮೈಲ್‌ಸ್ಟೋನ್ ಪ್ರಶಸ್ತಿಯನ್ನು ಕೂಡ ಅವಳು ಗೆದ್ದಿದ್ದಾಳೆ. ಕಂಟ್ರಿ ಸಂಗೀತದಲ್ಲಿ ಗಣನೀಯ ಸಾಧನೆ ಮಾಡಿದವರಿಗೆ ಈ ಪ್ರಶಸ್ತಿ ನೀಡಲಾಗುತ್ತದೆ.  ಸಂಗೀತದ ಯಾವುದೇ ಪ್ರಕಾರದಲ್ಲಿ ಯಾವುದೇ ಕಲಾವಿದರಿಗಿಂತ ಹೆಚ್ಚು ಆಲ್ಬಂಗಳ ಮಾರಾಟ, ಚೊಚ್ಚಲ ಆಲ್ಬಂನ ಜನಪ್ರಿಯ ಯಶಸ್ಸು(ಐದು ಟಾಪ್ 10 ಜನಪ್ರಿಯ ಗೀತೆಗಳು,ಮಹಿಳಾ ಕಲಾವಿದೆಯ ಚೊಚ್ಚಲ CDಯಲ್ಲಿ ಇತಿಹಾಸದಲ್ಲೇ ಎಲ್ಲವುದಕ್ಕಿಂತ ಹೆಚ್ಚು) ಮತ್ತು ವಿಶ್ವವ್ಯಾಪಿ  #1 ಸಿಂಗಲ್ ಲವ್ ಸ್ಟೋರಿಯ ಯಶಸ್ಸು ಸೇರಿದಂತೆ ವೃತ್ತಿಪರ ಸಾಧನೆಗಳಿಗಾಗಿ ಅಕಾಡೆಮಿ ಅವಳನ್ನು ಶ್ಲಾಘಿಸಿತು.  ಯುವ ಪ್ರೇಕ್ಷಕರನ್ನು ಕಂಟ್ರಿ ಸಂಗೀತಕ್ಕೆ ಆಕರ್ಷಿಸುವುದರಲ್ಲಿ ಸ್ವಿಫ್ಟ್ ಕೊಡುಗೆಯನ್ನು ಅಕಾಡೆಮಿ ಉದಾಹರಿಸಿದೆ. ಸ್ವಿಫ್ಟ್ 2009ರ ಎಪ್ರಿಲ್ ಅಂತ್ಯದಲ್ಲಿ,14 ದಶಲಕ್ಷ ಡೌನ್‌ಲೋಡ್‌ಗಳಿಗಿಂತ ಹೆಚ್ಚು ಮತ್ತು ಮೂರು ಗೋಲ್ಡ್ ಮೊಬೈಲ್ ರಿಂಗ್‌ಟೋನ್‌ಗಳನ್ನು ಮಾರಾಟಮಾಡಿದ್ದಳು.

thumb|left|ಸ್ಕಾಟ್ರೇಡ್ ಕೇಂದ್ರದ ಸೇಂಟ್ ಲೂವಿಸ್‌ನಲ್ಲಿ ಎಪ್ರಿಲ್ 25,2009ರಂದು ಸ್ವಿಫ್ಟ್ ಪ್ರದರ್ಶನ.

ಜೂನ್ 2009ರಲ್ಲಿ ಸ್ವಿಫ್ಟ್ "ಥಗ್ ಸ್ಟೋರಿ"ಯನ್ನು T-ಪೇನ್ ಜತೆ CMT ಸಂಗೀತ ಪ್ರಶಸ್ತಿಗಳಲ್ಲಿ ಪ್ರದರ್ಶಿಸಿದರು.
 ವರ್ಷದ ಮಹಿಳಾ ವಿಡಿಯೊ ಮತ್ತು ವರ್ಷದ ವಿಡಿಯೊಗಾಗಿ ಎರಡು ಪ್ರಶಸ್ತಿಗಳನ್ನು ಅವಳು ಗೆದ್ದಳು. ತನ್ನ ಮೂರು ಹಾಡುಗಳಲ್ಲಿ ಕಾಣಿಸಿಕೊಳ್ಳುವುದರ ಜತೆ ಬ್ಯಾಂಡ್ ಹೀರೊನಲ್ಲಿ ಸಮರ್ಥ ಪಾತ್ರದಲ್ಲಿ ಕಾಣಿಸಿಕೊಂಡಳು. ಫಿಯರ್‌ಲೆಸ್ ಅಕ್ಟೋಬರ್ 27ರಂದು 6 ಹೊಸ ಹಾಡುಗಳೊಂದಿಗೆ ಮರುಬಿಡುಗಡೆ ಮಾಡಲಾಗುವುದು ಎಂದು ತನ್ನ ಮೈಸ್ಪೇಸ್ ಬ್ಲಾಗ್‌ನಲ್ಲಿ ಸೆಪ್ಟೆಂಬರ್ 6ರಂದು ಸ್ವಿಫ್ಟ್ ಪ್ರಕಟಿಸಿದಳು. ಇದು ಅವಳ ಪ್ರವಾಸಿ ವಿಡಿಯೊ ಚಿತ್ರದೊಂದಿಗೆ DVD ಮತ್ತು ಚಿತ್ರಗಳನ್ನು ಹೊಂದಿತ್ತು.

ಇಂಡಿಯಾನದ ಎವಾನ್ಸ್‌ವಿಲ್ಲೆಯಲ್ಲಿ ಎಪ್ರಿಲ್ 23ರಂದು ಪ್ರವಾಸಕ್ಕೆ ಚಾಲನೆ ಸಿಕ್ಕಿತು. ಫೆಬ್ರವರಿ 6, 2009ರಂದು ಲಾಸ್ ಏಂಜಲ್ಸ್ ಸ್ಟೇಪಲ್ಸ್ ಕೇಂದ್ರದಲ್ಲಿ ಟಿಕೆಟ್ಟುಗಳನ್ನು ಮಾರಾಟಕ್ಕಿಡಲಾಯಿತು ಮತ್ತು ಎರಡು ನಿಮಿಷಗಳಲ್ಲೇ ಎಲ್ಲಾ ಟಿಕೆಟ್‌ಗಳು ಮಾರಾಟವಾದವು. ಮ್ಯಾಡಿಸನ್ ಸ್ಕ್ವೇರ್ ಗಾರ್ಡನ್ ಸೇರಿದಂತೆ ಅನೇಕ ದಿನಾಂಕಗಳು ಮತ್ತು ಸ್ಥಳಗಳ ಪ್ರದರ್ಶನದ ಟಿಕೆಟ್‌ಗಳು ಮುಂದಿನ ವಾರವೇ ಮಾರಾಟಕ್ಕಿಡಲಾಯಿತು ಮತ್ತು ಕೇವಲ ಒಂದು ನಿಮಿಷದಲ್ಲೇ ಎಲ್ಲವೂ ಮಾರಾಟವಾಯಿತು.

ಎಪ್ರಿಲ್ 28,2009ರಂದು ಸ್ವಿಫ್ಟ್ ವಿರ್ಜಿನಿಯದ ಅಲೆಕ್ಸಾಂಡ್ರಿಯದಲ್ಲಿ ಸಣ್ಣ ಕ್ಯಾಥೋಲಿಕ್ ಶಾಲೆ ಬಿಷಪ್ ಐರ್‌ಟನ್ ಪ್ರೌಢ ಶಾಲೆಯ ವಿದ್ಯಾರ್ಥಿಗಳಿಗೆ ಉಚಿತ, ಖಾಸಗಿ ಗಾಯನಗೋಷ್ಠಿಯನ್ನು ಪ್ರಸ್ತುತಪಡಿಸಿದಳು.ವೆರಿಜೋನ್ ವೈರ್‌ಲೆಸ್‌ನಿಂದ ರಾಷ್ಟ್ರೀಯ "TXT 2 WIN" ಸ್ಪರ್ಧೆಯನ್ನು ಶಾಲೆ ಗೆದ್ದ ನಂತರ ಈ ಗಾಯನಗೋಷ್ಠಿಯನ್ನು ಆಯೋಜಿಸಿದಳು.
 ಸುಮಾರು ಒಂದು ತಿಂಗಳ ಅವಧಿಯ ಸ್ಪರ್ಧೆಯಲ್ಲಿ ವೆರಿಜೋನ್‌ಗೆ ವಿದ್ಯಾರ್ಥಿಗಳು 19,000ಕ್ಕೂ ಹೆಚ್ಚು ಟೆಕ್ಸ್ಟ್ ಸಂದೇಶಗಳನ್ನು ಕಳಿಸಿದ್ದರು.ವಾರ್ಷಿಕ ಇಡೀ ದಿನದ ವಿರಾಮದೊಂದಿಗೆ ಶಾಲೆಯಲ್ಲಿ ಕ್ರೀಡೆಗಳು ಮತ್ತು ಚಟುವಟಿಕೆಗಳ  ಕ್ರೀಡಾದಿನದಂದು ಸ್ವಿಫ್ಟ್ ಅರ್ಧ ಗಂಟೆ ಪ್ರದರ್ಶನ ನೀಡಿದಳು. ಅಕ್ಟೋಬರ್ 8,2009ರಂದು ತುಂಬಿದ ಗೃಹಗಳ ಪ್ರೇಕ್ಷಕರ ಪ್ರದರ್ಶನಗಳನ್ನು ಕಂಡ ಫಿಯರ್‌ಲೆಸ್ ಪ್ರವಾಸವು 2010ರಲ್ಲಿ 37 ಹೆಚ್ಚುವರಿ ದಿನಾಂಕಗಳ ಪ್ರದರ್ಶನಕ್ಕೆ ಉತ್ತರ ಅಮೆರಿಕಕ್ಕೆ ವಾಪಸು ತೆರಳಲಿದೆಯೆಂದು ಅವಳ ಅಧಿಕೃತ ವೆಬ್‌ಸೈಟ್‌ ಪ್ರಕಟಿಸಿತು.

ನವೆಂಬರ್ 14, 2009ರ ವಾರದ ಪಟ್ಟಿಯಲ್ಲಿ ಸ್ವಿಫ್ಟ್ ಒಂದೇ ಕಾಲದಲ್ಲಿ ಮಹಿಳಾ ಕಲಾವಿದೆಯಿಂದ ಬಿಲ್‌ಬೋರ್ಡ್ ಹಾಟ್ 100ನ ಬಹುತೇಕ ಹಾಡುಗಳಿಗೆ ದಾಖಲೆ ನಿರ್ಮಿಸಿದಳು.ಅವಳ 2008ನೇ ಆಲ್ಬಂ *ಫಿಯರ್‌ಲೆಸ್‌* ನಿಂದ 8 ಸಿಂಗಲ್‌ಗಳ ಮರುಬಿಡುಗಡೆಯೊಂದಿಗೆ ಈ ದಾಖಲೆ ಮಾಡಿದಳು.ಇವುಗಳು ಟಾಪ್ 30ರ ಐದು ಚೊಚ್ಚಲ ಹೊಸ ಹಾಡುಗಳು: "ಜಂಪ್ ದೆನ್ ಫಾಲ್ #10ನೇ ಸ್ಥಾನದಲ್ಲಿ, "ಅನ್‌ಟಚೇಬಲ್" #19ರಲ್ಲಿ, "ದಿ ಅದರ್ ಸೈಡ್ ಆಫ್ ದಿ ಡೂರ್" #22ರಲ್ಲಿ, "ಸೂಪರ್‌ಸ್ಟಾರ್" #27ರಲ್ಲಿ ಮತ್ತು "ಕಮಿನ್ ವಿತ್ ದಿ ರೈನ್" #30 ರಲ್ಲಿ ಮತ್ತು ಮೂರು ಈಗಾಗಲೇ ಪಟ್ಟಿಯಾದ ಹಾಡುಗಳು ಸಿಂಗಲ್‌ಗಳಾಗಿ ಬಿಡುಗಡೆಯಾದವು- ಯು ಬಿಲಾಂಗ್ ವಿತ್ ಮಿ(#14), ಫಾರೆವರ್ & ಆಲ್ವೇಸ್ #34ರಲ್ಲಿ ಪಟ್ಟಿಗೆ ಮರು-ಪ್ರವೇಶ ಪಡೆದಿದೆ ಮತ್ತು ಫಿಪ್ಟೀನ್ (#46). ಇದರ ಜತೆಗೆ,ಸ್ವಿಫ್ಟ್‌ ವಿಶೇಷ ಆಕರ್ಷಣೆಯ
ಬಾಯ್ಸ್ ಲೈಕ್ ಗರ್ಲ್ಸ್‌ನಿಂದ "ದಿ ಟು ಇಸ್ ಬೆಟರ್ ದ್ಯಾನ್ ಒನ್" ಹಾಡು ಅದೇ ಅದೇ ಸಂಚಿಕೆಯಲ್ಲಿ 80# ಸ್ಥಾನದಲ್ಲಿ ಚೊಚ್ಚಲ ಪ್ರವೇಶ ಪಡೆದಿದೆ.
 ಇದು ಅವಳಿಗೆ ಒಂದು ವಾರದಲ್ಲಿ ಆರು ಚೊಚ್ಚಲ ಪ್ರವೇಶಗಳನ್ನು ದೊರಕಿಸಿಕೊಟ್ಟಿದ್ದು,ಸಾರ್ವಕಾಲಿಕವಾಗಿ ಮಹಿಳಾ ಕಲಾವಿದೆಯಿಂದ ಅತ್ಯಂತ ಹೆಚ್ಚು ಸಂಖ್ಯೆಯ ಚೊಚ್ಚಲ ಪ್ರವೇಶಗಳಾಗಿವೆ. ಇದು ಏಕಕಾಲದಲ್ಲಿ ಪಟ್ಟಿಯಲ್ಲಿ ದಾಖಲಾದ ಹಾಡುಗಳನ್ನು 9ಕ್ಕೇರಿಸಿತು. ಒಂದೇ ವಾರದಲ್ಲಿ ಒಬ್ಬಳೇ ಮಹಿಳಾ ಕಲಾವಿದೆಯಿಂದ ಪಟ್ಟಿಯಲ್ಲಿ ದಾಖಲಾದ ಅತ್ಯಧಿಕ ಹಾಡುಗಳ ಸಂಖ್ಯೆಯಲ್ಲಿ ಇನ್ನೊಂದು ದಾಖಲೆಯನ್ನು ನಿರ್ಮಿಸಿತು. ನವೆಂಬರ್ 21,2009ರ ವಾರದ ಪಟ್ಟಿಯಲ್ಲಿ "ಫಿಪ್ಟೀನ್" #38ನ್ನು ಮುಟ್ಟಿದಾಗ ಸ್ವಿಫ್ಟ್ ಅಗ್ರ ಸಿಂಗಲ್‌ಗಳ ಮಹಿಳಾ ಕಲಾವಿದೆಯೆನಿಸಿದಳು. ಅಗ್ರ 40 ಜನಪ್ರಿಯ ಹಾಡುಗಳಲ್ಲಿ ಪ್ರಸಕ್ತ 19 ಹಾಡುಗಳನ್ನು ಹೊಂದಿರುವ ‍ಬೆಯೋನ್ಸೆ ನೋಲೆಸ್‌ಳನ್ನು ಸ್ವಿಫ್ಟ್ ಮೀರಿಸಿದಳು. *ಫಿಯರ್‌ಲೆಸ್‌* ನಿಂದ ಅಗ್ರ 40 ಸಿಂಗಲ್‌ಗಳ ಪೈಕಿ "ಫಿಫ್ಟೀನ್" ಸ್ವಿಫ್ಟ್‌ಳ 13ನೇ ಜನಪ್ರಿಯ ಹಾಡೆನಿಸಿತು ಮತ್ತು ಒಟ್ಟಾರೆಯಾಗಿ 20ನೇ ಹಾಡೆನಿಸಿತು. ಟೈಲರ್ ಐತಿಹಾಸಿಕ ಸಾಧನೆಗಳು ಮುಂದುವರಿದು, ಹಾಟ್ 100 ಡಿಸೆಂಬರ್ 5ರ ಸಂಚಿಕೆ ಪ್ರಕಟಿಸಿತು; ಬಾಯ್ಸ್ ಲೈಕ್ ಗರ್ಲ್ಸ್‌ನ "ಟು ಇಸ್ ಬೆಟರ್ ದ್ಯಾನ್ ಒನ್" #40ನೇ ಸ್ಥಾನಕ್ಕೆ ಪ್ರಗತಿ ಹೊಂದಿದೆ. ಜಾನ್ ಮೇಯರ್‌ನ ಹಾಫ್ ಆಫ್ ಮೈ ಹಾರ್ಟ್ #25ರ ಸ್ಥಾನದಲ್ಲಿ  ಚೊಚ್ಚಲ ಪ್ರವೇಶ ಪಡೆದಿದ್ದು, ಇವೆರಡೂ ಹಾಡುಗಳಲ್ಲಿ ಸ್ವಿಫ್ಟ್ ಇದ್ದಾಳೆ.ಇದು ಅವಳಿಗೆ ಅಗ್ರ 50 ಸಿಂಗಲ್‌ಗಳಲ್ಲಿ 21 ಮತ್ತು 22ನೇ ಸ್ಥಾನವನ್ನು ದೊರಕಿಸಿಕೊಟ್ಟಿದೆ.

ನವೆಂಬರ್ 11, 2009ರಂದು ಅವಳು ನಾಲ್ಕು CMA ಪ್ರಶಸ್ತಿಗಳನ್ನು ಗೆದ್ದಳು : "ಫಿಯರ್‌ಲೆಸ್‌"ಗೆ ವರ್ಷದ ಆಲ್ಬಂ,"ಲವ್ ಸ್ಟೋರಿ"ಗೆ ವರ್ಷದ ಸಂಗೀತ ವಿಡಿಯೊ ವರ್ಷದ ಮಹಿಳಾ ಹಾಡುಗಾರ್ತಿ ಮತ್ತು ವರ್ಷದ ಮನರಂಜನೆ ಪ್ರಶಸ್ತಿಗಳು.

ಐದು 2009ನೇ ಅಮೆರಿಕನ್ ಸಂಗೀತ ಪ್ರಶಸ್ತಿಗಳನ್ನು ಸ್ವಿಫ್ಟ್ ಗೆದ್ದಳು:ವರ್ಷದ ಕಲಾವಿದೆ,ಮೆಚ್ಚಿನ ಪಾಪ್/ರಾಕ್ ಮಹಿಳಾ ಕಲಾವಿದೆ,ಮೆಚ್ಚಿನ ಕಂಟ್ರಿ ಮಹಿಳಾ ಕಲಾವಿದೆ,ಫಿಯರ್‌ಲೆಸ್ ಮೆಚ್ಚಿನ ಕಂಟ್ರಿ ಆಲ್ಬಂ ಮತ್ತು ಮೆಚ್ಚಿನ ಪ್ರೌಢ ಸಮಕಾಲೀನ ಕಲಾವಿದೆ. ಡಿಸೆಂಬರ್ 2, 2009ರಂದು ಅವಳು ಗ್ರ್ಯಾಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗಳನ್ನು ಸ್ವೀಕರಿಸಿದಳು : ವರ್ಷದ ರೆಕಾರ್ಡ್, ವರ್ಷದ ಹಾಡು ಮತ್ತು ಯು ಬಿಲಾಂಗ್ ವಿತ್ ಮಿಗೆ ಅತ್ಯುತ್ತಮ ಮಹಿಳಾ ಪಾಪ್ ಗಾಯನ ಪ್ರದರ್ಶನ,ಅತ್ಯುತ್ತಮ ಮಹಿಳಾ ಕಂಟ್ರಿ ಗಾಯನ ಪ್ರದರ್ಶನ, ವೈಟ್ ಹಾರ್ಸ್ ಕುರಿತು ಅತ್ಯುತ್ತಮ ಕಂಟ್ರಿ ಗೀತೆ, "ಬ್ರೀತ್‌"ಗಾಗಿ ಹಾಡುಗಾರರ ಜತೆ ಅತ್ಯುತ್ತಮ ಪಾಪ್ ಸಹಯೋಗ, ವರ್ಷದ ಆಲ್ಬಂ ಮತ್ತು ಫಿಯರ್‍‌ಲೆಸ್‌ಗೆ ಅತ್ಯುತ್ತಮ ಕಂಟ್ರಿ ಆಲ್ಬಂಗಳು.

*ಅಸೋಸಿಯೇಟೆಡ್ ಪ್ರೆಸ್*  2009ರ ಅಂತ್ಯದಲ್ಲಿ ಸ್ವಿಫ್ಟ್‌ಳನ್ನು ವರ್ಷದ ಮನರಂಜನೆ ವ್ಯಕ್ತಿ ಎಂದು ಹೆಸರಿಸಿತು. "ಫಿಯರ್‌ಲೆಸ್" USನಲ್ಲಿ 2009ರ ಅತ್ಯುತ್ತಮ ಮಾರಾಟದ ಆಲ್ಬಂ ಎನಿಸಿ,ಆ ವರ್ಷ 3.2 ದಶಲಕ್ಷಕ್ಕಿಂತ ಹೆಚ್ಚು ಪ್ರತಿಗಳು ಮಾರಾಟವಾದವು. ಕ್ರಮವಾಗಿ "ಯು ಬಿಲಾಂಗ್ ವಿತ್ ಮಿ" ಮತ್ತು "ಲವ್ ಸ್ಟೋರಿ"ಗಳೊಂದಿಗೆ ನೀಲ್‌ಸನ್ BDS ಟಾಪ್ 10
 ಅತ್ಯಂತ ಹೆಚ್ಚು ನುಡಿಸಿದ ಹಾಡುಗಳ ಪಟ್ಟಿ(ಎಲ್ಲ ಪ್ರಕಾರಗಳು)ಯಲ್ಲಿ #1ಮತ್ತು #2 ಸ್ಥಾನವನ್ನೂ ಗೆದ್ದಳು. ಎಲ್ಲ ಸ್ವರೂಪದ 2009 ಟಾಪ್ 10 ಕಲಾವಿದ ಏರ್‌ಪ್ಲೇ ಪಟ್ಟಿಯಲ್ಲಿ 1.29 ದಶಲಕ್ಷ ಹಾಡುಗಳ ಗುರುತಿಸುವಿಕೆಯೊಂದಿಗೆ  ಹಾಗೂ,46 ದಶಲಕ್ಷ ಹಾಡುಗಳ ಧ್ವನಿಯೊಂದಿಗೆ ಟಾಪ್ 10 ಆರ್ಟಿಸ್ಟ್ ಇಂಟರ್ನೆಟ್ ಸ್ಟ್ರೀಮ್ಸ್ ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆದಳು. MTVಯಲ್ಲಿ ಸೆಪ್ಟೆಂಬರ್ 13ರಂದು ಪ್ರದರ್ಶನವು ಪ್ರಸಾರವಾಯಿತು.ಬ್ರಿಟನ್ ಹಾಸ್ಯಗಾರ ರಸೆಲ್ ಬ್ರಾಂಡ್ ಸತತವಾಗಿ ಎರಡನೇ ಬಾರಿಗೆ ಪ್ರದರ್ಶನ ಏರ್ಪಡಿಸಿದ.

ಪ್ರಶಸ್ತಿಗಳ ಪ್ರದರ್ಶನದಲ್ಲಿ, ಯು ಬಿಲಾಂಗ್ ವಿತ್ ಮಿಗೆ ಅತ್ಯುತ್ತಮ ಮಹಿಳಾ ವಿಡಿಯೊ ಗೆದ್ದ ಸ್ವಿಫ್ಟ್ ಅಂಗೀಕಾರ ಭಾಷಣದ ಸಂದರ್ಭದಲ್ಲಿ ಗಾಯಕ ಮತ್ತು ರ‌‌್ಯಾಪರ್ ಕಾನ್ಯೆ ವೆಸ್ಟ್ ವೇದಿಕೆಗೆ ಆಗಮಿಸಿ ಅವಳಿಂದ ಧ್ವನಿವರ್ಧಕ ಪಡೆದು ಇದೇ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡ "ಸಿಂಗಲ್ ಲೇಡೀಸ್"(ಪುಟ್ ಎ ರಿಂಗ್ ಆನ್ ಇಟ್) ಬೆಯಾನ್ಸ್ ವಿಡಿಯೊ "ಸಾರ್ವಕಾಲಿಕ ಅತ್ಯುತ್ತಮ ವಿಡಿಯೋಗಳಲ್ಲಿ ಒಂದು" ಎಂದು ಘೋಷಿಸಿದ. ಇದರಿಂದ ಸ್ಥಳದಲ್ಲಿದ್ದ ಪ್ರೇಕ್ಷಕವರ್ಗ ನಕಾರಾತ್ಮಕವಾಗಿ ಪ್ರತಿಕ್ರಿಯಿಸಿತು. ತನ್ನ ಅಂಗೀಕಾರ ಭಾಷಣವನ್ನು ಇನ್ನೂ ಮುಗಿಸಿರದ,ದಿಗ್ಮೂಢಳಾದ,ಮನಸ್ಸು ಪಲ್ಲಟಗೊಂಡ ಸ್ವಿಫ್ಟ್‌ಗೆ ಅವನು ಧ್ವನಿವರ್ದಕವನ್ನು ವಾಪಸು ನೀಡಿದ.

ಪ್ರಶಸ್ತಿಗಳ ಪ್ರದರ್ಶನದ ಹಿಂದೆಯೇ ವೆಸ್ಟ್ ತನ್ನ ಮಾತಿನ ಆಸ್ಫೋಟಕ್ಕೆ ಬ್ಲಾಗ್ ಎಂಟ್ರಿಯಲ್ಲಿ ಕ್ಷಮೆ ಕೋರಿದ(ತರುವಾಯ ಅದನ್ನು ತೆಗೆಯಲಾಯಿತು) ಅಧ್ಯಕ್ಷ ಬರಾಕ್ ಒಬಾಮಾ ಕೂಡ "ದಾಖಲೆಯಿಂದ ಹೊರಗುಳಿದ" ಪ್ರತಿಕ್ರಿಯೆ ನೀಡಿದರು. ಅವನು ಬಳಿಕ ತನ್ನ ಬ್ಲಾಗ್‌ನಲ್ಲಿ ಎರಡನೇ ಬಾರಿಗೆ ಕ್ಷಮೆ ಯಾಚಿಸಿ ಘಟನೆಯ ಒಂದು ದಿನದ ಬಳಿಕ *ದಿ ಜಯ್ ಲೆನೊ ಶೊ* ನಲ್ಲಿ ಕಾಣಿಸಿಕೊಂಡು ಸಾರ್ವಜನಿಕ ಕ್ಷಮೆ ಯಾಚಿಸಿದ.

ಈ ಘಟನೆಯ ನಂತರ ವೆಸ್ಟ್ ನನ್ನ ಜತೆ ಮಾತನಾಡಿಲ್ಲ ಎಂದು ಅವಳು ಹೇಳಿದಳು. ಫೆಬ್ರವರಿ 2010ರಲ್ಲಿ ಆಸ್ಟ್ರೇಲಿಯದ 5 ನಗರಗಳಲ್ಲಿ ಫಿಯರ್‌ಲೆಸ್ ಪ್ರವಾಸವನ್ನು ಆಯೋಜಿಸಿದಳು. ಆರಂಭದ ಪ್ರದರ್ಶನಗಳಲ್ಲಿ ಗ್ಲೋರಿಯಾನ ಸೇರಿದೆ.

ಸ್ವಿಫ್ಟ್ ಪ್ರಸಕ್ತ ತನ್ನ ಮೂರನೇ ಆಲ್ಬಂಗೆ ಹಾಡುಗಳನ್ನು ಧ್ವನಿಮುದ್ರಿಸುತ್ತಿದ್ದಾಳೆ. ಅವಳು ಈಗಾಗಲೇ ಸ್ವರಗಳನ್ನು ಯೋಜಿಸಿದ್ದಾಳೆ. ಆಲ್ಬಮ್ 2010ರ ಕೊನೆಯಲ್ಲಿ ಬಿಡುಗಡೆಯಾಗಲಿದೆ.

 ಸ್ವಿಫ್ಟ್ ಹಾಡಿನ ಧ್ವನಿಮುದ್ರಿಕೆ "ಟುಡೆ ವಾಸ್ ಎ ಫೇರಿಟೇಲ್‌"ನ್ನು ಐಟ್ಯೂನ್ಸ್‌ನಲ್ಲಿ ಡಿಜಿಟಲ್ ಡೌನ್‌ಲೋಡ್‌ನಂತೆ ಜನವರಿ 19,2010ರಂದು ಬಿಡುಗಡೆ ಮಾಡಿದಳು.
 ಈ ಹಾಡು ಮುಂದಿನ ಚಲನಚಿತ್ರ *ವ್ಯಾಲಂಟೈನ್ಸ್ ಡೇ*  ಧ್ವನಿಮುದ್ರಿಕೆಯಲ್ಲಿ ಕಾಣಿಸಿಕೊಂಡಿದೆ.ಅದರಲ್ಲಿ ಅವಳು ಚಲನಚಿತ್ರದ ಚೊಚ್ಚಲ ನಟನೆಯನ್ನು ನಿರ್ವಹಿಸಿದ್ದಾಳೆ. ಈ ಹಾಡು ಬಿಲ್‌ಬೋರ್ಡ್ ಹಾಟ್ 100ನಲ್ಲಿ ನಂ.2 ಸ್ಥಾನದಲ್ಲಿ ಚೊಚ್ಚಲ ಪ್ರವೇಶ ಪಡೆದಿದ್ದು, ಸ್ವಿಫ್ಟ್ 10 ಅಗ್ರ ಸಿಂಗಲ್‌ಗಳಲ್ಲಿ 6ನೆ ಸ್ಥಾನ ಗಳಿಸಿದೆ ಮತ್ತು ಹಾಟ್ 100ನಲ್ಲಿ ಅಗ್ರ 40 ಸಿಂಗಲ್‌ಗಳಲ್ಲಿ 23ನೇ ಸ್ಥಾನ ಪಡೆದಿದೆ. ಜನವರಿ 2010ರಲ್ಲಿ, ಟೈಲರ್ ಸ್ವಿಫ್ಟ್ "ಟುಡೆ ವಾಸ್ ಎ ಫೇರಿಟೇಲ್" ಹಾಡಿನೊಂದಿಗೆ ಹೊಸ ಡೌನ್‌ಲೋಡ್ ದಾಖಲೆ ನಿರ್ಮಿಸಿದ್ದಾಳೆ. ವ್ಯಾಲೆಂಟೈನ್ಸ್ ಡೇ ಚಿತ್ರಕ್ಕೆ ಸ್ವಿಫ್ಟ್ ಬರೆದ ಈ ಹಾಡಿನಲ್ಲಿ 325,000 ಡೌನ್‍‌‌ಲೋಡ್‌ಗಳನ್ನು ಮಾಡಲಾಗಿದೆ.

52ನೇ ಗ್ರಾಮಿ ಪ್ರಶಸ್ತಿಗಳ ಸಮಾರಂಭದಲ್ಲಿ ಸ್ವಿಫ್ಟ್ ಅತ್ಯುತ್ತಮ 
ಮಹಿಳಾ ಕಂಟ್ರಿ ಗಾಯನದ ಸಾಧನೆ ಮತ್ತು "ವೈಟ್‌ ಹಾರ್ಸ್‌"ಗೆಅತ್ಯುತ್ತಮ ಕಂಟ್ರಿ ಗೀತೆಮತ್ತು "ಫಿಯರ್‌ಲೆಸ್"ಗೆ ವರ್ಷದ ಆಲ್ಬಂ ಮತ್ತು ಅತ್ಯುತ್ತಮ ಕಂಟ್ರಿ ಆಲ್ಬಂ ಗೆದ್ದಿದ್ದಾಳೆ. ತನ್ನ ಎಲ್ಲ ನಾಲ್ಕು ಗ್ರ್ಯಾಮಿ ಟ್ರೋಫಿಗಳೊಂದಿಗೆ ಛಾಯಾಚಿತ್ರಕ್ಕೆ ಭಂಗಿ ನೀಡುವ ಯತ್ನದಲ್ಲಿ, ಸ್ವಿಫ್ಟ್ ಅಕಸ್ಮಾತ್ತಾಗಿ ಒಂದು ಟ್ರೋಫಿಯನ್ನು ಕೆಳಕ್ಕೆ ಬೀಳಿಸಿದ್ದರಿಂದ ಚೂರಾಯಿತು. ಪ್ರಶಸ್ತಿ ಪ್ರಧಾನ ಸಮಾರಂಭದಲ್ಲಿ ಅವಳು ಸ್ಟೀವ್ ನಿಕ್ಸ್ ಜತೆ ಯುಗಳಗೀತೆ ಪ್ರದರ್ಶಿಸಿದಳು. ಸ್ವಿಫ್ಟ್ ಹಾಡನ್ನು ವ್ಯಾಪಕವಾಗಿ ಟೀಕಿಸಲಾಯಿತು. LA ಟೈಮ್ಸ್ ಬ್ಲಾಗರ್ ಆನ್ ಪವರ್ಸ್ ಅದನ್ನು "ಗಮನಸೆಳೆಯುವಷ್ಟು ಕೆಟ್ಟದಾಗಿದೆ"ಯೆಂದು ಕರೆದಿದ್ದಾರೆ.

ಸ್ವಿಫ್ಟ್ 2010 MTV ವಿಡಿಯೊ ಸಂಗೀತ ಪ್ರಶಸ್ತಿಗಳನ್ನು ಲಾಸ್ ವೆಗಾಸ್‌ನ ಪಾಲ್ಮ್ಸ್ ಹೊಟೆಲ್‌ ಮತ್ತು ಕ್ಯಾಸಿನೊದಲ್ಲಿ ಸೆಪ್ಟೆಂಬರ್ 2010ರಂದು ಆಯೋಜಿಸಲಿದ್ದಾಳೆ. ಟೇಲರ್ ಮಾರ್ಚ್-ಜೂನ್‌ನಲ್ಲಿ ಯುನೈಟೆಡ್ ಸ್ಟೇಟ್ಸ್ & ಕೆನಡಾದಾದ್ಯಂತ ಪ್ರವಾಸವನ್ನು ಯೋಜಿಸಿದ್ದಾಳೆ.

## ಹಾಡು ಬರೆಯುವ ಶೈಲಿ 
ಸ್ವಿಫ್ಟ್ ಹಾಡಿನ ಸಾಹಿತ್ಯ ತೀರಾ ಆತ್ಮಚರಿತ್ರೆ ಧಾಟಿಯಲ್ಲಿದೆ. ನೀವು ನನ್ನ ಆಲ್ಬಂಗಳನ್ನು ಕೇಳಿದರೆ ನನ್ನ ದಿನಚರಿಯನ್ನು ಓದಿದಂತೆ ಅನಿಸುತ್ತದೆ ಎಂದು ಅವಳು ಹೇಳಿದ್ದಳು. ಉದಾಹರಣೆಗೆ ಹಾಡು "ಫೊರೆವರ್ & ಆಲ್ವೇಸ್" ಸ್ವಿಫ್ಟ್ ಜೋಯಿ ಜೋನ್ಸ್ ಜತೆ ಹೊಂದಿದ್ದ ಸಂಬಂಧದ ಬಗ್ಗೆ ಸ್ಫೂರ್ತಿ ಹೊಂದಿದೆ. "ಹೇ ಸ್ಟೀಫನ್" ಹಾಡನ್ನು ಅವಳಿಗಾಗಿ ಕೆಲವು ಪ್ರದರ್ಶನಗಳನ್ನು ಆಯೋಜಿಸಿದ ವ್ಯಕ್ತಿಯ ಬಗ್ಗೆ ಬರೆದಿದ್ದಾಳೆ. ತನ್ನ ಹಾಡಿನ ಸಾಹಿತ್ಯಕ್ಕೆ ಅಭಿಮಾನಿಗಳು ಸಂಬಂಧಹೊಂದಿರುವಂತೆ ತಾನು ಹಾಡನ್ನು ಬರೆಯುವುದಾಗಿ ಅವಳು ಇಂಗಿತ ವ್ಯಕ್ತಪಡಿಸಿದ್ದಾಳೆ. "ನನ್ನ ಅಭಿಮಾನಿಗಳ ಜತೆ ಸಂಬಂಧವಿರದ ಹಾಡುಗಳನ್ನು ತಾವು ಬರೆಯುವುದಿಲ್ಲ" ಎಂದು ಹೇಳಿದ್ದಾಳೆ.

ವೈಯಕ್ತಿಕ ಸ್ವರೂಪದಲ್ಲಿ ಮಗ್ನವಾದ ಹಾಡುಗಳು ಅವಳ ಅತ್ಯಧಿಕ ಗಮನವನ್ನು ಸೆಳೆದಿದೆ. ಸ್ವಿಫ್ಟ್ ಒಮ್ಮೆ ಹೇಳಿದ್ದಳು,"ಜನರು ನನ್ನ ಹಾಡುಗಳ ಜತೆ ಸಂಬಂಧ ಹೊಂದಲು ಕಷ್ಟವೆಂದು ಭಾವಿಸಿರಬಹುದು,ನನ್ನ ಹಾಡುಗಳು ಹೆಚ್ಚು ವೈಯಕ್ತಿಕವಾಗಿದ್ದರೆ,ಜನರು ಹೆಚ್ಚು ನಿಕಟವಾಗಿ ಅದರ ಜತೆ ಸಾಮೀಪ್ಯ ಹೊಂದಿದರು"

ಅವಳ ಹಾಡುಗಳು ಸ್ಪಷ್ಟವಾಗಿ ಆತ್ಮಕತೆ ರೂಪದಲ್ಲಿರುವುದರಿಂದ ಅವಳ ಅಭಿಮಾನಿಗಳು ಅವುಗಳನ್ನು ಕುರಿತು ಶೋಧನೆ ನಡೆಸಲು ದಾರಿ ಕಲ್ಪಿಸಿದೆ. ಸ್ವಿಫ್ ಒಮ್ಮೆ ಹೇಳಿದ್ದಳು "ತಾನು ಹಾಡುಗಳಲ್ಲಿ ಬರೆದ ಪ್ರತಿಯೊಬ್ಬ ವ್ಯಕ್ತಿಯನ್ನು ಮೈಸ್ಪೇಸ್‌ನಲ್ಲಿ ಅಭಿಮಾನಿಗಳು ಜಾಡು ಹಿಡಿದಿದ್ದಾರೆ"

## ನಟನಾ ವೃತ್ತಿ 
ಸ್ವಿಫ್ಟ್ 2008ರಲ್ಲಿ ಬ್ರಾಡ್ ಪೈಸ್ಲೆಯ ಸಂಗೀತ ವಿಡಿಯೊ ಆನ್‌ಲೈನ್‌ನಲ್ಲಿ ಚೊಚ್ಚಲ ನಟನೆಯನ್ನು ನಿರ್ವಹಿಸಿದಳು. ಅದೇ ವರ್ಷ ಅವಳು MTVಗೆ  ''MTV'ಸ್ ಒನ್ಸ್ ಅಪೋನ್ ಎ ಪ್ರೊಂ*  ಶೀರ್ಷಿಕೆಯ ಸಾಕ್ಷ್ಯಚಿತ್ರವನ್ನು ಮತ್ತು CMTಗೆ ಡೆಫ್ ಲೆಪಾರ್ಡ್ ಜತೆ *CMT ಕ್ರಾಸ್‌ರೋಡ್ಸ್*  ಎಂಬ ಶೀರ್ಷಿಕೆಯ ಸಾಕ್ಷ್ಯಚಿತ್ರವನ್ನು ಚಿತ್ರೀಕರಿಸಿದಳು. ನವೆಂಬರ್ 7,2008ರಂದು ಪ್ರದರ್ಶನವಾದ ಸಾಕ್ಷ್ಯಚಿತ್ರವು ತನ್ನ ನಾಲ್ಕು ಆರಂಭಿಕ ಪ್ರಸಾರಗಳಲ್ಲಿ 4.5 ದಶಲಕ್ಷ ವೀಕ್ಷಕರನ್ನು ಸೆಳೆಯಿತು. ಅವಳು ಜೋನಾಸ್ ಸಹೋದರರ ಜತೆ ಅವರ 3D ಗಾಯನಗೋಷ್ಠಿಯ ಚಿತ್ರದಲ್ಲಿ ಸಹಯೋಗ ಹೊಂದಿದಳು.*Jonas Brothers: The 3D Concert Experience*  ಚಿತ್ರವು ಫೆಬ್ರವರಿ 27,2009ರಂದು ಉತ್ತರ ಅಮೆರಿಕದಲ್ಲಿ ಬಿಡುಗಡೆಯಾಯಿತು. ಗಾಯನಗೋಷ್ಠಿಯ ಚಿತ್ರವು ತನ್ನ ಆರಂಭಿಕ ವಾರಾಂತ್ಯದಲ್ಲಿ $12,700,000 ಗಳಿಸಿದೆ. ಸ್ವಿಫ್ಟ್ U.S. ಮತ್ತು ಕೆನಡಾದಲ್ಲಿ ಮಾರ್ಚ್ 5,2009ರಂದು CBSನCSI: Crime Scene Investigation ಟರ್ನ್, ಟರ್ನ್,ಟರ್ನ್‌ನಲ್ಲಿ ಮುಖ್ಯವೇಳೆಯ ಟೆಲಿವಿಷನ್ ಚೊಚ್ಚಲ ನಟನೆಯಲ್ಲಿ ಭಾಗವಹಿಸಿದಳು. ಈ ಎಪಿಸೋಡನ್ನು 20.8 ದಶಲಕ್ಷ ವೀಕ್ಷಕರು ವೀಕ್ಷಿಸಿದರು. ಕೆಲ್ಲಿ ಪಿಕ್ಲರ್ ಸಂಗೀತದ ವಿಡಿಯೊ "ಬೆಸ್ಟ್ ಡೇಸ್ ಆಫ್ ಯುವರ್ ಲೈಫ್‌"ನಲ್ಲಿ ಅವಳು ಕಾಣಿಸಿಕೊಂಡಳು. "ವುಮನ್ ಸಿಂಗಿಂಗ್ ಇನ್ ದಿ ಬಾರ್ನ್‌"ನಲ್ಲಿ ಕೂಡ ಅವಳು ಪಾತ್ರವಹಿಸಿದ್ದಳು. ಚಿತ್ರವನ್ನು ಉತ್ತರಅಮೆರಿಕದಲ್ಲಿ ಏಪ್ರಿಲ್ 10,2009ರಂದು ಬಿಡುಗಡೆ ಮಾಡಲಾಯಿತು. ಟೆಲಿವಿಷನ್ ಪ್ರದರ್ಶನ ಡೇಟ್‌ಲೈನ್ NBC ಅವಳಿಗೆ ಮೇ 31,2009ರಂದು ಒಂದು ಗಂಟೆ ಅವಧಿಗೆ ಪ್ರದರ್ಶನಕ್ಕೆ ಅವಕಾಶ ನೀಡಿತು. *ಡೇಟ್‌ಲೈನ್ NBC: ಆನ್ ಟೂರ್ ವಿತ್ ಟೈಲರ್ ಸ್ವಿಫ್ಟ್*  ಶೀರ್ಷಿಕೆಯ ಈ ಪ್ರಸಂಗದಲ್ಲಿ ಅವಳ ಪ್ರವಾಸಿ ಬಸ್, ಗಾಯನಗೋಷ್ಠಿ ವಿಡಿಯೊಚಿತ್ರ ಮತ್ತು ತಾಲೀಮುಗಳ ದೃಶ್ಯಗಳು ಸೇರಿವೆ. ಪ್ರದರ್ಶನಕ್ಕೆ ಅವಳ ಸಂದರ್ಶನ ಪಡೆಯಲಾಯಿತು ಮತ್ತು ಅವಳ ವಿಶೇಷ ವಿಡಿಯೊ ದಿನಚರಿಗಳನ್ನು ತೋರಿಸಲಾಯಿತು. *ಸಾಟರ್ಡೆ ನೈಟ್ ಲೈವ್‌* ನ ನವೆಂಬರ್ 6,2009ರ ಪ್ರಸಂಗದಲ್ಲಿ ಟೈಲರ್ ಆಯೋಜನೆ ಮತ್ತು ಸಂಗೀತದ ಅತಿಥಿಯಾಗಿ ಪ್ರದರ್ಶನವನ್ನೂ ನೀಡಿದಳು

ಸ್ವಿಫ್ಟ್ 2010ರಲ್ಲಿ *ವ್ಯಾಲೆಂಟೈನ್ಸ್ ಡೇ*  ಚಲನಚಿತ್ರದಲ್ಲಿ ಸಾಮಂತಾ ಕೆನ್ನಿಯಾಗಿ ಚೊಚ್ಚಲ ನಟನೆಯನ್ನು ಮಾಡಲಿದ್ದಾಳೆ.

## ಲೋಕೋಪಕಾರ 
ಸೆಪ್ಟೆಂಬರ್ 21, 2007ರಂದು,ಸ್ವಿಫ್ಟ್ ಮಕ್ಕಳನ್ನು ಆನ್‌ಲೈನ್ಸ್ ಭಕ್ಷಕರಿಂದ ರಕ್ಷಿಸಲು ಅಭಿಯಾನವನ್ನು ಆರಂಭಿಸಿದಳು. ಅಂತರ್ಜಾಲದ ಲೈಂಗಿಕ ಅಪರಾಧಗಳ ವಿರುದ್ಧ ಹೋರಾಟಕ್ಕೆ ಟೆನ್ನೀಸಿ ಗವರ್ನರ್ ಫಿಲ್ ಬ್ರೆಡೆಸನ್ ಜತೆಗೂಡಿದಳು. ಸ್ವಿಫ್ಟ್ CMT ONE COUNTRY ಆರ್ಥಿಕ ನೆರವಿನ $10,000 ವನ್ನು ಸೇಂಟ್ ಜೂಡ್ ಮಕ್ಕಳ ಸಂಶೋಧನೆ ಆಸ್ಪತ್ರೆಗೆ ದೇಣಿಗೆಯಾಗಿ ನೀಡಿದಳು. CMT ಸಂಗೀತ ಪ್ರಶಸ್ತಿಗಳು 2008ರಲ್ಲಿ "ವರ್ಷದ ವಿಡಿಯೊ" ಮತ್ತು "ವರ್ಷದ ಮಹಿಳಾ ವಿಡಿಯೊ" ಪ್ರಶಸ್ತಿಗಳನ್ನು ಗೆಲ್ಲುವ ಮೂಲಕ ಈ ದೇಣಿಗೆ ನೀಡಿದ್ದಾಳೆ. ಸ್ವಿಫ್ಟ್ 2009ರಲ್ಲಿ "ವರ್ಷದ ವಿಡಿಯೊ" ಮತ್ತು"ವರ್ಷದ ಮಹಿಳಾ ವಿಡಿಯೊ" ಪ್ರಶಸ್ತಿಗಳನ್ನು CMT ಸಂಗೀತ ಪ್ರಶಸ್ತಿಗಳ ಸಮಾರಂಭದಲ್ಲಿ ಗೆದ್ದಳು. ಅವಳು CMT ಆರ್ಥಿಕ ನೆರವಿನ $5,000 ಹಣವನ್ನು *ಅಮೆರಿಕನ್ ರೆಡ್ ಕ್ರಾಸ್‌* ಗೆ ದೇಣಿಗೆಯಾಗಿ ನೀಡಿದಳು.

ಅವಳು ಐವೋದ ಸೆಡಾರ್ ರಾಪಿಡ್ಸ್‌ನ ರೆಡ್ ಕ್ರಾಸ್‌ಗೆ $100,000 ದೇಣಿಗೆ ನೀಡಿದಳು. 2008ರ ಐವೋವಾ ಪ್ರವಾಹದಲ್ಲಿ ಸಂತ್ರಸ್ತರಾದ ಜನರಿಗೆ ನೆರವು ನೀಡಲು ಈ ದೇಣಿಗೆ ನೀಡಿದಳು. ಶ್ರೋತೃಗಳಿಗೆ ಜವಾಬ್ದಾರಿಯಿಂದ ಕೇಳುವಂತೆ ಅರಿವು ಮೂಡಿಸಲು ಅವಳು ಸೌಂಡ್ ಮ್ಯಾಟರ್ಸ್ ಜತೆಗೂಡಿದಳು. ಮಕ್ಕಳ ನೇತೃತ್ವದ ಸಾಮಾಜಿಕ ಬದಲಾವಣೆ ವೇದಿಕೆ @15  ಗೆ ಸ್ವಿಫ್ಟ್ ಬೆಂಬಲ  ನೀಡಿದಳು. ಮಕ್ಕಳಿಗೆ ಹೊಸದಾಗಿ ರಚಿಸಿದ @15 ನಿಧಿಯ ಮೂಲಕ ಕಂಪೆನಿಯ ಸಮಾಜಸೇವೆಯನ್ನು ಮುನ್ನಡೆಸಲು ಮಕ್ಕಳಿಗೆ ಅವಕಾಶ ಒದಗಿಸುವುದಾಗಿ ಬೆಸ್ಟ್ ಬೈ ಒಪ್ಪಂದ ಮಾಡಿಕೊಂಡಿದೆ. ಅವಳ ಹಾಡು "ಫಿಫ್ಟೀನ್" ಈ ಅಭಿಯಾನದಲ್ಲಿ ಕಾಣಿಸಿಕೊಂಡಿದೆ. ಸ್ವಿಫ್ಟ್ ಸಿಡ್ನಿಯ ಸೌಂಡ್ ರಿಲೀಫ್ ಗಾಯನಗೋಷ್ಠಿಯ ಸಾಲಿನಲ್ಲಿ ಸೇರುವ ಮೂಲಕ ವಿಕ್ಟೋರಿಯನ್ ಕಾಡ್ಗಿಚ್ಚಿನ ಮನವಿಗೆ ತನ್ನ ಬೆಂಬಲವನ್ನು ನೀಡಿದಳು. ಆಸ್ಟ್ರೇಲಿಯನ್ ರೆಡ್‌ಕ್ರಾಸ್‌ನ ಸೌಂಡ್ ರಿಲೀಫ್‌ನಲ್ಲಿ ಭಾಗವಹಿಸಿದ ಯಾವುದೇ ಕಲಾವಿದರಿಗಿಂತ ದೊಡ್ಡ ಕೊಡುಗೆ ನೀಡಿದ್ದಳೆಂದು ವರದಿಯಾಗಿದೆ.

 ಸ್ವಿಫ್ಟ್ ಪ್ರದರ್ಶನ ಉಡುಪನ್ನು ದೇಣಿಗೆಯಾಗಿ ನೀಡಿದ್ದರಿಂದ DonateMyDress.org ಗೆ ಧರ್ಮದತ್ತಿಯಾಗಿ $1,200 ಗಳಿಸಿತು. BBCಯ ಚಿಲ್ಡ್ರನ್ ಇನ್ ನೀಡ್ ರಾತ್ರಿಯ ನೇರ ಪ್ರದರ್ಶನದ ಬಳಿಕ ನವೆಂಬರ್ 20ಂರಂದು ಅವಳು ಈ ಉದ್ದೇಶಕ್ಕಾಗಿ ತನ್ನ £13,000 ಸ್ವಂತ ಹಣವನ್ನು ದೇಣಿಗೆ ನೀಡುವುದಾಗಿ ಸರ್ ಟೆರ್ರಿ ವೋಗಾನ್ ಅವರಿಗೆ ಘೋಷಿಸಿದಳು.

ಸ್ವಿಫ್ಟ್ ಸ್ವಂತ ಹುಟ್ಟುಹಬ್ಬದ ದಿನವಾದ ಡಿಸೆಂಬರ್ 13ರಂದು ತಾನು ಹಾಜರಿಯಾದ ಅಥವಾ ಪಾಲ್ಗೊಂಡ ದೇಶದಾದ್ಯಂತದ ವಿವಿಧ ಶಾಲೆಗಳಿಗೆ $250,000 ದೇಣಿಗೆಯಾಗಿ ನೀಡಿದಳು.

## ಸಾರ್ವಜನಿಕ ಕಲ್ಪನೆ ಮತ್ತು ಇತರೆ ಕೆಲಸ 
ಸ್ವಿಫ್ಟ್ ಅನೇಕ ನಿಯತಕಾಲಿಕಗಳ ಮುಖಪುಟಗಳಲ್ಲಿ ಕಾಣಿಸಿಕೊಂಡಿದ್ದಾಳೆ.
2008ರಲ್ಲಿ ಅವಳು ಮುಖಪುಟಗಳಲ್ಲಿ ಕಾಣಿಸಿಕೊಂಡ ಪಟ್ಟಿಯಲ್ಲಿ *ಬ್ಲೆಂಡರ್*, *ಸೆವಿಂಟೀನ್*,* ಬಿಲ್‌ಬೋರ್ಡ್*, *ಗರ್ಲ್ಸ್ ಲೈಫ್* , *ವುಮನ್ಸ್ ಹೆಲ್ತ್*  ಮತ್ತು *ಕಾಸ್ಮೊಗರ್ಲ್*  ಸೇರಿವೆ. ಸ್ವಿಫ್ಟ್ 2009ರಲ್ಲಿ ಟೀನ್ ವಾಗ್, ಸೆಲ್ಫ್ ಮ್ಯಾಗಜಿನ್, *ರಾಲಿಂಗ್ ಸ್ಟೋನ್*, *ಅಲ್ಯೂರ್*,*ಗ್ಲಾಮರ್*  ಮತ್ತು *ಬ್ಲಿಸ್*  ಮುಖಪುಟಗಳಲ್ಲಿ ರಾರಾಜಿಸಿದಳು. *ಬ್ಲೆಂಡರ್‌* ಗೆ ಮುಖಪುಟದ ಹುಡುಗಿಯಾಗಿದ್ದಳು. ನಿಯತಕಾಲಿಕಯ 15 ವರ್ಷಗಳ ಕಾಲಾವಧಿಯಲ್ಲಿ ಮುಖಪುಟದ ವಿಷಯವಾದ ಇಬ್ಬರು ಕಂಟ್ರಿ ಕಲಾವಿದರಲ್ಲಿ ಅವಳು ಒಬ್ಬಳೆನಿಸಿದಳು. ಇದರ ಜತೆಗೆ *ಮ್ಯಾಕ್ಸಿಮ್‌* ನ 2008ನೇ ಲೈಂಗಿಕಾರ್ಷಕ ಮಹಿಳೆಯರಲ್ಲಿ ಐವತ್ತೇಳನೇ ಸಂಖ್ಯೆಯ ಮಹಿಳೆ ಎಂದು ಹೆಸರಿಸಲ್ಪಟ್ಟಳು. *ಕೊಸ್ಮೊಗರ್ಲ್*  ಸ್ವಿಫ್ಟ್‌ಳನ್ನು "2008ನೇ ವರ್ಷದ ಹುಡುಗಿ"ಯಾಗಿ ಆಯ್ಕೆಮಾಡಿತು.
*ರಾಲಿಂಗ್‌ಸ್ಟೋನ್*  ನಿಯತಕಾಲಿಕ ಸ್ವಿಫ್ಟ್‌ಳನ್ನು "ದಿ RS 100: ಏಜೆಂಟ್ಸ್ ಆಫ್ ಚೇಂಜ್" ಎಂದು ಹೆಸರಿಸಿತು. ಆನ್‌ಲೈನ್ ಮತದಾನದ ಮೂಲಕ ನಿರ್ಧರಿಸುವ TIMEನ 2009 ದಿ ಟೈಮ್ 100 ಫೈನಲಿಸ್ಟ್‌ಗಳ ಪಟ್ಟಿಯಲ್ಲಿ ಅಭ್ಯರ್ಥಿಯಾಗಿ ಅವಳು ನಾಮಾಂಕಿತಳಾದಳು. PEOPLE ನಿಯತಕಾಲಿಕವು 2009ರ 25 ಅತ್ಯಂತ ಆಸಕ್ತಿದಾಯಕ ವ್ಯಕ್ತಿಗಳಲ್ಲಿ ಒಬ್ಬಳು ಎಂದು ಅವಳನ್ನು ಹೆಸರಿಸಿತು.

ಜಾಕ್ಸ್ ಪೆಸಿಫಿಕ್ 2008ರ ಕೊನೆಯಲ್ಲಿ ಸ್ವಿಫ್ಟ್‌ಳ ಪ್ರಸಿದ್ಧ ಗೊಂಬೆಯನ್ನು ಬಿಡುಗಡೆಮಾಡಿದರು. ಟೈಲರ್ ಸ್ವಿಫ್ಟ್ L.E.I. ಜೀನ್ಸ್(ಲೈಫ್ ಎನರ್ಜಿ ಇಂಟಲಿಜೆನ್ಸ್)ನ್ನು 2008ರಿಂದ ಪ್ರತಿನಿಧಿಸಿದ್ದಳು. ಸ್ವಿಫ್ಟ್ ಮತ್ತು  ಎಲ್.ಇ.ಐ ಉಡುಪು ಮಾರಾಟ ಸಂಸ್ಥೆಯು ಸ್ವಿಫ್ಟ್ ಉಡುಪಿನ ಶೈಲಿಯ ಆಧಾರದ ಮೇಲೆ ಉಡುಪಿನ ಮಾದರಿಯನ್ನು ಸೃಷ್ಟಿಸುವ ಒಪ್ಪಂದ ಮಾಡಿಕೊಂಡಿತು. ಮುಂಬರುವ ತಿಂಗಳುಗಳಲ್ಲಿ ಇದು ವಾಲ್ ಮಾರ್ಟ್‌ನಲ್ಲಿ ಕಾಣಿಸಿಕೊಳ್ಳಲಿದೆ. ಆದಾಗ್ಯೂ, ತಾನು ವಿನ್ಯಾಸಗಾರ್ತಿ ಎಂದು ಕರೆಸಿಕೊಳ್ಳಲು ಇಷ್ಟಪಡುವುದಿಲ್ಲ ಎಂದು ಅವಳು ಹೇಳಿದಳು. ಬದಲಾಗಿ ತನ್ನ ಸ್ವಂತ ಶೈಲಿಯ ಆಧಾರದ ಮೇಲೆ ಉಡುಪು ಮಾರಾಟ ಕಂಪೆನಿಯ ಉಡುಪಿನ ಮಾದರಿಗೆ ಸ್ಫೂರ್ತಿ ನೀಡುವುದಾಗಿ ಅವಳು ಹೇಳಿದಳು. ತಾನು ವಿನ್ಯಾಸಗಾರ್ತಿಯಾಗಿ ಹೊರಹೊಮ್ಮುವಂತೆ ಅದನ್ನು ಭಾವಿಸುವುದಿಲ್ಲ.... ಇದು ಟೈಲರ್ ಸ್ವಿಫ್ಟ್ ವಿನ್ಯಾಸದ ಮಾದರಿಯಲ್ಲ." 2009ರಲ್ಲಿ ಸ್ವಿಫ್ಟ್ ರಾಷ್ಟ್ರೀಯ ಹಾಕಿ ಲೀಗ್‌ನ ಹೊಸ ಗಣ್ಯ ವಕ್ತಾರೆಯಾದಳು. ನ್ಯಾಶ್‌ವಿಲ್ಲೆ ಪ್ರೆಡೇಟರ್ಸ್ ವಾಣಿಜ್ಯ ಜಾಹೀರಾತುಗಳಲ್ಲಿ ಆಕೆ ಕಾಣಿಸಿಕೊಂಡಳು.

## ವೈಯಕ್ತಿಕ ಜೀವನ 
ಸ್ವಿಫ್ಟ್ 2008ರಲ್ಲಿ ಪಾಪ್ ಹಾಡುಗಾರ ಜೋಯಿ ಜೊನಾಸ್ ಜತೆ ಪ್ರಮುಖ ಸಂಬಂಧ ಹೊಂದಿದ್ದಳು. ನವೆಂಬರ್ 11, 2008ರಲ್ಲಿ *ಎಲೆನ್ ಡಿಜೆನೆರಸ್ ಶೊ* ನ ಸಂದರ್ಶನದಲ್ಲಿ ಜೋನಾಸ್ ಬ್ರೋಕ್ ತನ್ನನ್ನು 27 ಸೆಕೆಂಡ್ ಪೋನ್ ಕರೆಯಲ್ಲಿ ತ್ಯಜಿಸಿದ ಎಂದು ಸ್ವಿಫ್ಟ್ ಹೇಳಿಕೊಂಡಿದ್ದಾಳೆ. ಜೋನಾಸ್ ಮೈಸ್ಪೇಸ್ ಬ್ಲಾಗ್‌ನಲ್ಲಿ ಈ ಕುರಿತು ನೀಡಿದ ವಿವರಣೆಯಲ್ಲಿ(ಅದನ್ನು ಈಗ ತೆಗೆಯಲಾಗಿದೆ)"ಇನ್ನೊಬ್ಬ ವ್ಯಕ್ತಿಯ ಜತೆ ನನ್ನ ಭಾವನೆಗಳನ್ನು ಹಂಚಿಕೊಳ್ಳಲು ಕರೆ ಮಾಡಿದೆ. ಆದರೆ  ಆ ಭಾವನೆಗಳನ್ನು ಸರಿಯಾಗಿ ಸ್ವೀಕರಿಸಲಿಲ್ಲ. ತಾವು ಫೋನ್ ಕರೆಯನ್ನು ಕೊನೆಗೊಳಿಸಲಿಲ್ಲ.  ನನಗಾಗಿ ಅದನ್ನು ಬೇರಾರೊ ಅಂತ್ಯಗೊಳಿಸಿದರು. ಇನ್ನೊಂದು ಕೊನೆಯಲ್ಲಿ ವ್ಯಕ್ತಿ ಮಾತನಾಡಲು ಇಚ್ಛಿಸುವ ತನಕ ಫೋನ್ ಕರೆಗಳು ಚಾಲ್ತಿಯಲ್ಲಿರುತ್ತದೆ."

 ಇದಿಷ್ಟೇ ಅಲ್ಲದೇ ಸಂಬಂಧ ಮುರಿದುಬಿದ್ದ ನಂತರವೂ ರಾಜಿ ಪ್ರಯತ್ನವಾಗಿ ಆಕೆಗೆ ಕರೆ ಮಾಡಲು ಪ್ರಯತ್ನಿಸಿದೆ.ಆದರೆ ಯಾವ ಪ್ರತಿಕ್ರಿಯೆಯೂ ಸಿಗಲಿಲ್ಲ. ಎಲ್ಲೆನ್ ಡಿಜೆನೆರೆಸ್ ಜತೆ ಅದೇ ಸಂದರ್ಶನದಲ್ಲಿ,2008ನೇ ಸೆಪ್ಟೆಂಬರ್ ಕೊನೆ ಮತ್ತು ಅಕ್ಟೋಬರ್ ಪ್ರಾರಂಭದಲ್ಲಿ ಧ್ವನಿಮುದ್ರಿಸಲಾದ ತನ್ನ ಆಲ್ಬಂ *ಫಿಯರ್‌ಲೆಸ್‌* ನಲ್ಲಿ "ಫಾರೆವರ್ & ಆಲ್ವೇಸ್" ಹೃದಯವಿದ್ರಾವಕ ಹಾಡಿಗೆ ಜೋನಾಸ್ ಸ್ಫೂರ್ತಿಯೇ ಕಾರಣವೆಂದು ಬಹಿರಂಗ ಮಾಡಿದ್ದಾಳೆ. ಸ್ವಿಫ್ಟ್‌ಳನ್ನು ಅಚ್ಚರಿಗೊಳಿಸಲು ಆಂಡರ್‌ಸನ್ *ಎಲೆನ್ ಡಿಜೆನೆರೆಸ್ ಶೋ* ನಲ್ಲಿ ಕಾಣಿಸಿಕೊಂಡ.ಅವಳ ಸಿಂಗಲ್ "ಫಿಫ್ಟೀನ್" ಹಾಡಿನಲ್ಲಿ ಆಂಡರ್‌ಸನ್ ಹೆಸರು ಪ್ರಸ್ತಾಪವಾಗಿದೆ.

ಸ್ವಿಫ್ಟ್ ಕೆಲ್ಲಿ ಪಿಕ್ಲರ್ ಜತೆ ನಿಕಟ ಸ್ನೇಹ ಹೊಂದಿದ್ದು, ಸ್ವಯಂ ಹೆಸರಿನ *ಕೆಲ್ಲಿ ಪಿಕ್ಲರ್*  ಆಲ್ಬಂನಿಂದ ಪಿಕ್ಲರ್ ಎರಡನೇ ಸಿಂಗಲ್ ಬೆಸ್ಟ್ ಡೇಸ್ ಆಫ್ ಯುವರ್ ಲೈಫ್‌ನ್ನು ಪಿಕ್ಲರ್ ಜತೆಗೂಡಿ ಬರೆದಳು. ಜುಲೈ 2008ರಲ್ಲಿ ಅವಳು ಟೆನೆಸಿಯ ಹೆಂಡರ್‌ಸೋನ್‌ವಿಲ್ಲೆಯ ಕ್ರಿಶ್ಚಿಯನ್ ಶಾಲೆಯಾದ ಆರಾನ್ ಅಕಾಡೆಮಿಯಿಂದ ಪದವಿ ಪಡೆದಳು. ಅದು ಮನೆಯಲ್ಲೇ ಶಿಕ್ಷಣ ನೀಡುವ ಕಾರ್ಯಕ್ರಮವನ್ನು ಪ್ರಸ್ತುತಪಡಿಸಿದೆ. ಇದಕ್ಕೆ ಮುಂಚಿತವಾಗಿ ಅವಳು ಹೆಂಡರ್‌ಸನ್‌ವಿಲ್ಲೆ ಪ್ರೌಢಶಾಲೆಗೆ ಹಾಜರಾಗಿದ್ದಳು.

## ಧ್ವನಿಮುದ್ರಿಕೆ ಪಟ್ಟಿ 
;ಆಲ್ಬಮ್ಸ್

* *ಟೈಲರ್ ಸ್ವಿಫ್ಟ್*  (2006)
* *ಫಿಯರ್‌ಲೆಸ್*  (2008)

;EPಎಸ್

* *Sounds of the Season: The Taylor Swift Holiday Collection*  (2007)
* *ಬ್ಯುಟಿಫುಲ್ ಐಸ್*  (2008)

;ವಿಡಿಯೊ ಆಲ್ಬಮ್ಸ್

* *CMT ಕ್ರಾಸ್‌ರೋಡ್ಸ್: ಟೈಲರ್ ಸ್ವಿಫ್ಟ್ & ಡೆಫ್ ಲೆಪರ್ಡ್''  (2008)

## ಚಲನಚಿತ್ರಗಳ ಪಟ್ಟಿ 
## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು 
## ಆಕರಗಳು 
## ಹೊರಗಿನ ಕೊಂಡಿಗಳು 
* 
* 
* 
* 

ವರ್ಗ:೧೯೮೯ ಜನನ
ವರ್ಗ:ಸಮಕಾಲೀನ ಜನರು
ವರ್ಗ:ಬರ್ಕ್ಸ್ ಕೌಂಟಿ, ಪೆನ್ಸಿಲ್‌ವೇನಿಯದ ಜನರು
ವರ್ಗ:ಅಮೆರಿಕನ್ ಬಾಲ ಗಾಯಕರು
ವರ್ಗ:ಅಮೆರಿಕದ ಕಂಟ್ರಿ ಹಾಡುಗಾರರು
ವರ್ಗ:ಅಮೆರಿಕನ್ ಕಂಟ್ರಿ ಹಾಡುಗಾರ-ಗೀತರಚನೆಕಾರ
ವರ್ಗ:ಅಮೆರಿಕ ಮಹಿಳಾ ಗಿಟಾರ್ ವಾದಕರು
ವರ್ಗ:ಅಮೆರಿಕಾದ ಮಹಿಳಾ ಗಾಯಕರು
ವರ್ಗ:ಅಮೆರಿಕಾದ‌ ಕಿರುತೆರೆ ನಟರು
ವರ್ಗ:ಅಮೆರಿಕದ ಚಲನಚಿತ್ರ ನಟರು
ವರ್ಗ:ಬಿಗ್ ಮೆಷಿನ್ ರೆಕಾರ್ಡ್ಸ್ ಕಲಾವಿದರು
ವರ್ಗ:ಇಂಗ್ಲಿಷ್ -ಭಾಷೆಯ ಗಾಯಕರು
ವರ್ಗ:ಪೆನ್ಸಿಲ್ವೇನಿಯದ ಸಂಗೀತಗಾರರು
ವರ್ಗ:ಗ್ರ್ಯಾಮಿ ಪ್ರಶಸ್ತಿ ವಿಜೇತರು
ವರ್ಗ:ಚಲನಚಿತ್ರ ನಟಿಯರು